Akabi kakubye nate, ekirwadde kya Covid19 kyongedde okufutubbala ku nsi yonna bwe wazuuliddwaayo akawuka ka Coronavirus akómutawaana ennyo, bannassaayansi ke batuumye Omicron. Akabi kakubye nate, ekirwadde kya Covid19 kyongedde  okufutubbala ku nsi yonna bwe wazuuliddwaayo akawuka ka ...\nTETUJJA KUKKIRIZA NNONGOOSEREZA MU TTEEKA- MPUUGA.\nBannabyabufuzi ku ludda oluwabula government basimbidde ekkuuli enteekateeka z'ennongoosereza mu etteeka ly'okuyiikuula eby'obugagga eby'omuttaka eriruubirira okuwa minister w'ebyobugagga eby'endibo obuyinza obw'enkomeredde ku byo, n'abalombe. Akulira oludda oluvuganya government Matthias ...\nMUTEREEZE MU TTEEKA LY'OMUSOLO-KCCA.\nEssiga lya Kampala Capital City Authority ery'ekikugu liwanjagidde linnaalyo ely'ebyobufuzi erikulemberwa loodi mmeeya okubayambako okutereeza mu tteeka mwebayinza okuyita okusolooza omusolo mu bannaKampala. Minister omubeezi owa Kampala Kyofatogabye Kabuye agambye nti nga KCCA bafiirwa ...\nTEMWEKWASA SITAANI KUSAASAANYA MUKENENYA-KATIKKIRO.\nEbitongole eby'enjawulo biguze emijoozi gy'emisinde gy'amazaalibwa ga Kabaka gya bukadde makumi abiri (20m). Ebitongole bino kuliko KCCA, UMEME, CIPLA QUALITY CHEMICALS, INSURANCE REGULATORY AUTHORITY , Bassentebe okuva mu gavumenti y'awakati , n'ababaka ba palamenti abava mu ...\nABADDUKANYA EMIKUTU GY'AMAWULIRE BALAAJANIDDE GAVUMENTI.\nAbaddukanya emikutu gy'amawulire mu Uganda baagala gavumenti ebakendeereze ku nsimbi za license n'emisoso emirala egiteekebwa ku mikutu gy'amawulire. Bano mu kibiina kyabwe ekya National Association of Broadcasters baabadde mu ttabamiruka waabwe ow'omwaka guno ku Hotel Africana mu Kampala ...\nABAKULIRA RADIO NE TV BABAYISE MU PALAMENTI.\nAkakiiko ka parliament akalondoola ebisuubizo bya gavumenti, kakusisinkana abakulira radio n'emikutu gy'amawulire gyonna egyaweebwa ensimbi okusomesa abayizi mu muggalo gwa covid19 okuzuula obang'ensiimbi baazikozesa bulungi. Omubaka wa munisipaali y'e Mukono Betty Nambooze era ssentebe ...\nAbazannyi bómupiira abakazi 3 bebagenda okuvuganya ku ngule ya FUFA 2021\nEkibiina ekiddukanya omupiira mu Uganda ekya FUFA kirangiridde abazannyi 3 ebenkomeredde abagenda okuvuganya ku ngule y'omukazi asinze okucanga endiba omwaka guno 2021. Abazannyi bano ye Daisy Nakaziro ne Fazila Ikwaput aba club ya Lady Doves ne Fauzia Najjemba owa club ya Kampala ...\nBannansi ba Somalia basatu bakwatiddwa, basangiddwa nakuuma akanasula bbomu.\nOmwogezi wa poliisi Fred Enanga ategezezza nti Poliisi e Kabalagala mu Kampala eriko bannansi ba Somalia basatu beekutte,  oluvannyuma lw'okusangibwa n'akuuma akanasula bbomu. Abakwate kuliko Abdul Karim Mayo emyaka 25 nga muvuzi wa mmotoka ezipangisibwa, Muhammed Hassan emyaka 28 ...\nAbóluganda lwómugenzi Sheik Abas Kirevu baddukidde mu kakiiko kéddembe lyóbuntu.\nAb’oluganda lw’omugenzi Sheik Muhammed Abas Kirevu eyattibwa abakuuma ddembe ku lwókuna lwa ssabbiiti ewedde ku bigambibwa nti abadde yenyigira mu bikolwa ebyókuvujjirira nókuwandiisa abayeekera ba ADF, era abatega bbomu ku kibuga Kampalabaddukidde mu kakiiko kéddembe ly’obuntu mu ...\nAKASATTIRO MU KISENYI, BAZUDDE EKIGAMBIBWA OKUBA BBOMU\nWabaddewo akasattiro e Mengo Kisenyi okumpi ne paaka ya taxi, abakolerawo bwebagudde ku kintu ekiteeberezebwa okuba bbomu nebabuna emiwabo. Wabaddewo akasattiro e Mengo Kisenyi okumpi ne paaka ya taxi, abakolerawo bwebagudde ku kintu ekiteeberezebwa okuba bbomu nebabuna emiwabo. Ekintu kino ...


Olubereberye 15:7,Nekkemiya 9:7,Ebikolwa by’Abatume 7:4,Olubereberye 10:19 LCB - N’amugamba nti, “Nze MUKAMA - Bible Gateway\n7 N’amugamba nti, “Nze Mukama eyakuggya mu Uli ensi ey’Abakaludaaya, nkuwe ensi eno ebeere yiyo.”\nOlubereberye 15:7 in all translations\n7 (A)“Ggwe Mukama Katonda, eyalonda Ibulaamu n’omuggya mu Uli eky’Abakaludaaya n’omutuuma Ibulayimu.\n9:7 : a Lub 11:31 b Lub 17:5\nNekkemiya 9:7 in all translations\nEbikolwa by’Abatume 7:4\n4 (A)“Bw’atyo n’ava mu nsi y’Abakuludaaya n’abeera mu Kalani, okutuusa kitaawe bwe yafa. Awo Katonda n’amuleeta wano mu nsi eno mwe tuli kaakano.\n7:4 : Lub 12:5\nEbikolwa by’Abatume 7:4 in all translations


Bukedde Online - Mukozese bye muyize okukola kkampuni ezammwe\nMuweereze Bannayuganda nga temubanyunyunta...\nAbayizi ba yunivasite ya Makerere bakubiriziddwa okukozesa amagezi ge bafunye okutandika kkampuni ezaabwe baleme okunoonya emirimu\nAbayizi abaakola kkampuni ya Beautiful creations nga balaga bye bakola\nAbayizi bakubirizibwa okukola emikago n'abantu ssaako kkampuni ez'amaanyi okusobola okuzimba n'okutwala mu maaso okuyiiya kwabwe mu maaso okubasobozesa okweyimirizaawo nga bamalirizza okusoma.\nLt. Gen. Charles Angina, amyuuka akulira enteekateeka ya Bonnabagaggawale mu ggwanga abawa amagezi ng'abayivu babeereko bye batandikawo nga bino byakuyamba eggwanga okulwanyisa ebbula ly'emirimu n'obwavu.\nWano abayizi b'e Makerere we baayiiyirizza okukola ebisobola okutimbibwa mu mayamba, ofiisi, obulimiro bw'ebimuli awawummulirwa, ku bubaga n'ebirala okuva mu bintu ebitakyakozesebwa ng'amacupa, amasowaani agaatise, emipiira gy'emmotoka n'ebirala.\nEdna Namulondo, omuyizi agamba nti batona amacupa nga bakozesa obugoye ng'ebitengi, eza langi n'ebimuli, ebigoogwa n'ebirala by'osobola okukozesa okutona ekintu okukirabisa mu ngeri ey'enjawulo era esikiriza amaaso era kkampuni yaabwe baagiyise Beautiful Creations.\nBano bakozesa gaamu okukwasa bye bakozesa ku ccupa zino olwo ne bazitunda okuva ku 10,000/- okutuuka ku 30,000/-.\nOmulimu guno osobola okugukolera awaka kuba tekyetaagisa kapito munene kuba amacupa osobola okugafuna mu mikwano gyo, ebirala ng'obugoye nabyo osobola okubiyiiya olwo n'otandika.\nKkampuni eno erina bammemba mukaaga okuli abawala basatu era nga balina enteekateeka y'okutwala bizinensi eno mu maaso kuba teyeetaaga ssente nnyingi okutandika era nga balina enteekateeka y'okutandika okukola ebintu ebirala ng'okusala amacupa gano okukolamu ggiraasi ez'okunyweramu amazzi n'ebyokunywa ebirala.\nEnte zinnyambye okukendeeza ku bakozi n'okwanguya emirimu\nDr. annyonnyodde obulwadde obwasse Ivan Ssemwanga\nNaleka omulimu gwa kitunzi ne nzira mu bulunzi era sejjusa Embuzi zireeta


Omulabirizi we Namirembe Kitaffe mu katonda Wilberforce Kityo Luwalira alabudde ku kitulugunya bantu ekisitudde ensangi zino, kyagambye nti kikolebwa abo abatamanyi maanyi ga Katonda nebefuula ba katonda bokunsi eri banaabwe.\nOmulabirizi we Namirembe Kitaffe mu katonda Wilberforce Kityo Luwalira alabudde ku kitulugunya bantu ekisitudde ensangi zino, kyagambye nti kikolebwa abo abatamanyi maanyi ga Katonda nebefuula ba katonda bokunsi eri banaabwe. Bwabadde akulembeddemu okusabira omwooyo gw’omugenzi Roselind ...\nAkwatidde FDC bendera kukifo kyo mukulembeze we ggwanga PATRICK AMURIAT OBOI asekeredde abalowooza nti talina buwagizi bumusobozesa kuwangula kifo kino, nasaba abalina endowooza eno okutandika okulowooza kubintu ebinene ng’eri gyebasobola okukyusaamu obukulembeze bwe ggwanga.\nAkwatidde FDC bendera kukifo kyo mukulembeze we ggwanga  PATRICK AMURIAT OBOI asekeredde abalowooza nti talina buwagizi bumusobozesa kuwangula kifo kino, nasaba abalina endowooza eno okutandika okulowooza kubintu ebinene ng’eri gyebasobola okukyusaamu obukulembeze bwe ...\nOmukulembeze wekibiina kya National Unity Platform agambye nti wakukozesa ensimbi eziteekebwa mu nsawo yeggwanga etatunulwaamu emanyiddwanga classified Budget okwongeza emisaala gyabakuuma ddembe, asookerwaako mwaanafunira akakadde 1 buli mweezi singa atuuka mu ntebbe yobukulembeze bweggwanga.\nOmukulembeze wekibiina kya National Unity Platform agambye nti wakukozesa ensimbi eziteekebwa mu nsawo yeggwanga etatunulwaamu emanyiddwanga classified Budget okwongeza emisaala gyabakuuma ddembe, asookerwaako mwaanafunira akakadde 1 buli mweezi singa atuuka mu ntebbe yobukulembeze ...\nEkitongole ekiddukanya ekibuga Kampala kirangiridde kyedizza enzirukanya yoobutale bwonna mu Kampala, okutuusa nga bufunye obukulembeze obugya era obutambulizibwa mu mateeka.\nEkitongole ekiddukanya ekibuga Kampala kirangiridde kyedizza enzirukanya yoobutale bwonna mu Kampala, okutuusa nga bufunye obukulembeze obugya era obutambulizibwa mu mateeka. Nga 25/10/2020 omukulembeze weggwanga Yoweri Kaguta Museveni Tibuhaburwa yayimiriza obukulembeze bwobutale ne lufula ...\nOmuwendo gwabasibe abakakwaatibwa ekirwadde ki COVID 19 gwongedde okulinnya nga abasibe 34 beebalina kati ekirwadde kino, okuva ku basibe 15 abaaliwo ssabbiiti ewedde.\nOmuwendo gwabasibe abakakwaatibwa ekirwadde ki COVID 19 gwongedde okulinnya nga abasibe 34  beebalina kati ekirwadde kino, okuva ku basibe 15 abaaliwo ssabbiiti ewedde. Omuwendo gwabaakakwatibwa ekirwadde kino guli mu basibe 873, abaakawona bali 780, songa 59 baali basibe nebaatoloka ...\nOmukulembeze wekibiina kya National Unity Platform era avuganya ku Entebbe yomukulembeze weggwanga lino Robert Kyagulanyi Ssentamu Bobiwine, asimbudde okwolekera mu bendobendo lya West Nile, gyagenda okutongoleza nokutandiika kampeyini ze mu butongole okuwenja akalulu akanamutuusa mu ntebbe yobwa President omwaka ogujja.\nOmukulembeze wekibiina kya National Unity Platform era avuganya ku Entebbe yomukulembeze weggwanga lino Robert Kyagulanyi Ssentamu Bobiwine, asimbudde okwolekera mu bendobendo lya West Nile, gyagenda okutongoleza nokutandiika kampeyini ze mu butongole okuwenja akalulu akanamutuusa mu ntebbe ...\nPresidential debates scheduled for December 4 and 5 2020 and the second in January 2 and 3 2021\nThe debate will be held on December 4 and 5 2020 and the second in January 2 and 3 2021 under theme “Promoting a Peaceful and Inclusive 2020/2021 general elections.”Following a successful first televised presidential debate on January 15 2016 from the Serena Conference Centre, the Inter ...\nEkibiina kya Democratic Party kituuziza abakikwatidde bendera ku bubaka bwa Palamenti.\nEkibiina kye by’obufuzi ekya Democratic Party kitandiise kawefube ow’okusisinkana ababaka ba palamenti abakikwatidde bendera , okusalira awamu amagezi kungeri gyebagenda okukolaganamu n’ebitongole ebikuuma ddembe naddala nga batandiise kakuyege . Omukulembeze w’ekibiina kya Dp ...\nAbakulu ku ssetendekero wa Makerere, batandise ku ddimu ly'okukyusa amakulu g'obubonero bweggwanga noluyimba lweggwanga mu nnimi ezenjawulo, okusobozesa banna Uganda, okubinyonyoka nokusikiriza bannansi ku kwagala ensi yaabwe.\nAbakulu ku ssetendekero wa Makerere, batandise ku ddimu ly'okukyusa amakulu g'obubonero bweggwanga noluyimba lweggwanga mu nnimi ezenjawulo, okusobozesa banna Uganda, okubinyonyoka nokusikiriza bannansi ku kwagala ensi yaabwe. Munteekateeka eno etandise n'okunyonyola banna Uganda, akabonero ka ...\nEyaali director wekitongole ekiketera munda mu ggwanga ekya internal security organisation Col Kaka Bagyenda omukulembeze weggwanga gweyaali alonze nga omubaka wa Uganda mu ggwanga lya Angola ,talabiseeko eri akakiiko ka palament akakuba ttooki mu bakulu omukulembeze weggwanga baaba awadde obukulu.\nEyaali director wekitongole ekiketera munda mu ggwanga ekya internal security organisation Col Kaka Bagyenda omukulembeze weggwanga gweyaali alonze nga omubaka  wa Uganda mu ggwanga lya Angola ,talabiseeko eri akakiiko ka palament akakuba ttooki mu bakulu omukulembeze weggwanga baaba ...


Bukedde Online - Omulamuzi awadde ekiragiro ku Kirumira ku bya Kasiwukira\nKatikkiro Mayiga annyonnyodde ebyagobereddwa nga balonda mu Buganda...\nOwa NUP e Nakaseke bamukeesezza akalulu: addukidde mu kkooti...\nOmulamuzi awadde ekiragiro ku Kirumira ku bya Kasiwukira\nOw'ebitundu by'ekyama ebibiri yeetaaga obu...\nYadde Nabikolo agamba nti yasonyiwa bba olw’okuganza omukyala owookubiri era n’omwami ne yeetonda, obusungu n’obuggya tebyamuggwaako kubanga omusajja yaddamu n’azaala mu mukyala owookubiri olwo Nabikolo n’atandiika okumulondoola okutuusa lwe yamanya nti n’emmere gy’amufumbira, omwami agitwala ewa mugya we n’agiriiirayo ekintu ekyayongera okumunyiiza.\nNakkungu ( ku kkono) ne Nabikolo nga batuuka ku kkooti.\nOLUDDA oluwaabi mu musango gw’okuttibwa kw’omugagga Kasiwukira luwaddeyo obujulizi obusembayo ne lusaba kkooti esingise nnamwandu Nabikolo omusango gw’okutta bba.\nOmuwaabi wa Gavumenti Alice Kyomuhangi yategeezezza omulamuzi Masalu Musene nti Nabikolo bw’aba agamba nti yali mukyala mufumbo asiiba awaka nga talina mulimu gwonna gw’akola gumuwa ssente kyokka ng’abatemu be yasooka okupangiisa bamulumiriza nti yali abasuubizza ssente singa bamuttira bba, kino kitegeeza nti yali aluse bulungi olukwe ng’akimanyi ajja kusobola okufuna ssente za bba ng’afudde.\nYannyonnyodde nti yadde Nabikolo agamba nti yasonyiwa bba olw’okuganza omukyala owookubiri era n’omwami ne yeetonda, obusungu n’obuggya tebyamuggwaako kubanga omusajja yaddamu n’azaala mu mukyala owookubiri olwo Nabikolo n’atandiika okumulondoola okutuusa lwe yamanya nti n’emmere gy’amufumbira, omwami agitwala ewa mugya we n’agiriiirayo ekintu ekyayongera okumunyiiza.\nKyomuhangi okwogera bwati yabadde amatiza omulamuzi nti Nabikolo ye yateeka ssente mu kufa kwa bba ng’amubonerezza olw’okuleeta amayembe mu maka gaabwe agaali gaagala okusadaaka abaana be ssaako n’okumugattako omukyala omulala n’amuzaalamu abaana.\nOmulamuzi Masalu yasoose kugaana kuyita mugagga Godfrey Kirumira kubaako by’aba annyonnyola ku nfa ya mugagga munne Kasiwukira oluvannyuma lw’omu ku bavunaanibwa Jaden Ashira okumulumiriza nti yali amuwa enguzi ya bukadde 200 n’okumuzimbira ennyumba singa alumiriza nnamwandu.\nYagambye nti Kirumira si y’avunaanibwa omusango gw’okutta Kasiwukira era tekimwetaagisa kuyitibwa mu kkooti naddala ng’omusango gutuuse ku nkomerero.\nWabula nti ensonga ezisingawo ku kugaana Kirumira, ajja kuziwa ng’asala omusango guno.\nKyomuhangi yakubye ebituli mu nneeyisa ya Nabikolo nga bba yaakafa n’agamba nti omuntu alumiddwa bba afaayo okulaba ng’akolagana ne poliisi n’okugibuuza wa okunoonyereza we kutuuse.\nNaye Nabikolo bino teyabifaako kubanga yali amanyi ekyama kye era n’asaba omulamuzi amusingise omusango gw’okutta bba Kasiwukira.\nKyomuhangi yazze ku Sandra Nakkungu n’alaga omulamuzi nti ekikolwa akye okutunda emmotoka ye Pajero UAE 018A egambibwa okukozesebwa okutta Kasiwukira ku lunaku lwennyini lw’attibwa nga October 7, 2014 kiraga nti yalina ky’abikkirira.\nYeebuuzizza nti Nakkungu mu kwewozaako kwe bw’aba agamba nti emmotoka yagitunda nga October 16, 2014 kyokka nga talina buwandiike, Kasiwukira n’attibwa nga October 17, kigendererwa ki eyagula emmotoka Kwitegetsi eyali tamanyi Kasiwukira kye yalina okumutta okuggyako nga Nakkungu ke nnyini ye yatta omugenzi kyokka n’alimba nti emmotoka yali yagitunda dda.\nNnamwandu Nabikolo, Nakkungu n’owapoliisi Jaden Ashiraf bakuumibwa mu kkomera e Luzira olw’okutta omugenzi Kasiwukira.\nSsebuufu ateereddwa ku kakalu ka kkooti ka bukadde 10\nObujulizi mu gwa Kasiwukira butiisa!: Mmotoka eyamutta ya muganda wa Nnamwandu\nKanyumunyu addukidde mu kkooti ejulirwamu ku by'okweyimirirwa\nKkooti eyimirizza okulonda mu bikonde\nKkooti egobye omusango gw'ebikonde n'eragira okulonda kugende mu maaso\nKatikkiro Mayiga annyonnyod...\nKATIKKIRO wa Buganda, Charles Peter Mayiga agambye nti ennonda abantu ba Buganda gye baalonzeemu mu kalulu k'Obwapulezidenti...\nOwa NUP e Nakaseke bamukees...\nMUNNAKIBIINA kya NUP Wiliam Musisi addukidde mu kkooti okusazaamu obuwanguzi bwa munnakibiina kya NRM, Koomu Ignatius...


Bukedde Online - Mubikirwa asitukidde mu ngule y'emifumbi\nOLUVANNYUMA lw'ebbanga ng'avuganya mu muzannyo gw'okusiba emifumbi, Isaac Mubikirwa ayimukidde mu ngule y'empaka za Mr. Kampala 2017 ezabadde ku woteeri ya Grand Global e Makerere mu Kampala, bwe yamezze abazannyi abalala 42 abeetabye mu mpaka zino okwabade n'eyamuwangula mu za Mr. Uganda omwaka oguwedde.\nIsaac Mubikirwa (mu ssaako) eyawangudde engule ya Mr. Kampala. EBIFAANANYI BYA HERBERT MUSOKE\nMubikirwa agamba nti kino akikoleredde era egenda kwongera okulaga nti y'asinga mu muzannyo guno ng'amegga buli anamwesimbako mu buli mpaka za kuno n'oluvannyuma agende mu z'ensi yonna okuwangulira Uganda emidaali.\nOmumerika Dr. Irsat Gunawan omuyima w'omuzannyo gw'emifumbi mu Uganda, agamba nti waakugenda mu maaso n'okuwagira omuzannyo guno era ayagala okuyamba ku Uganda okutandika okutegeka empaka z'ensi yonna.\nMu mpaka zino mwabaddemu n'abawala abaacamude abawagizi bwe baalaze emibiri n'obwaffiiti mu mpaka za 'Fitness and Muscle modeling' nga zino zaawangudde Iren Kasubo eyaziwangula mu mpaka za Mr. Uganda omwaka oguwedde.\nWansi mu kifaananyi, Kasuubo ng'alaga emifumbi


Bukedde Online - Biibino ebipya ebizuuse ku Nnaalinnya eyalumbye Katikkiro\nBiibino ebipya ebizuuse ku Nnaalinnya eyalumbye Katikkiro\nNnaalinnya Tebattagwabwe ne Kyamulabi (wakati) mu Lubiri ku Lwomukaaga. Wano yabadde tannatabukira Katikkiro.\nABAMU ku Balangira bategeezezza nti Omumbejja Kyamulabi eyalumbye Katikkiro mu maaso ga Kabaka yabadde agezaako kutuusa ku Ssaabasajja okwemulugunya kwe balina (Abalangira) kyokka nga buli lwe bagezaako okumulaba balemesebwa Mmengo.\n“FFe Abalangira, obukulembeze obuli e Mmengo butukutudde ku Kabaka nga muganda waffe. Ab’e Mmengo batugamba kuwandiika, kyokka bwe tutwalayo amabaluwa tegatuuka mu Lubiri. Ebbaluwa ezimu basooka kuzisoma ne balaba ebitabasanyusa ne bazisuula mu kasero,” omu ku Balangira bwe yategeezezza. N’agattako nti emirundi egimu ab’e Mmengo babawabula ebbaluwa baziyise mu Ssaabalangira, kyokka naye eddoboozi lye ttono.\nKu Lwomukaaga, Ssaabasajja bwe yabadde mu Lubiri okuyingiza abantu be omwaka omuggya 2017, Kyamulabi yagenze awali Kabaka ng’alamusa ku bantu Amasiro g’e Bugembegembe Nnaalinnya Kyamulabi g’avunaanyizibwako.\nSsaabalangira Musanje Minisita Noah Kiyimba Nnaalinnya Tebattagwabwe ne Kyamulabi (wakati) mu Lubiri ku Lwomukaaga. Wano yabadde tannatabukira Katikkiro. n’abaako by’amugamba. Oluvannyuma yalabiddwa ng’alumba Katikkiro amusongamu olunwe kyokka Kabaka n’amutangira.\nWabula era yawulikise ng’ayisaamu eddoboozi nti; mundeke mbuulire Kabaka ebituluma. Zino ensonga za Balangira tezikwata ku bakopi.” Eggulo abantu abenjawulo baayogedde ku kikolwa kino ng’abamu bagamba nti tekyalabise bulungi Kyamulabi okulumba Katikkiro mu lujjudde. Kyokka abamu ku Balangira baamuwabudde nti bafubye okulaba Kabaka ne balemesebwa nga kati basigadde kukozesa kakisa konna ke bafuna ne bwe guba mukolo.\nBaagambye nti okuva nga Moses Kayima akyali Ssaabalangira babadde n’ensonga ze baagala okuggusa ewa Kabaka kyokka ne balemesebwa Mmengo. Ensonga zino mulimu okussaawo ensawo okubalabirira naddala abakadde abeetaaga obujjanjabi. Baagala ekifo kyabwe ng’Abalangira kinywezebwe babeere n’enkizo ku kulaba Kabaka oba wabeewo engeri ennuhhamu mwe bayita okutuusa ensonga zaabwe embuga.\nAbamu balina okwemulugunya ku ttaka nga bagamba nti Ebyaffe bwe byakomezebwawo, ettaka lyonna okuli erya Bassekabaka lyazzibwa mu Buganda Land Board (BLB) so ng’enju ez’enjawulo mu lulyo Olulangira zandibadde n’obuvunaanyizibwa ku ttaka eryo. Abava mu Ssekabaka Daudi Chwa II baludde nga boogera ku nsonga eyo.\nAbalangira era balina enkaayana mu lulyo ze baagala okutegeeza Kabaka. Zino kuliko okukyusa obukulembeze bw’olulyo Olulangira ne baleeta Abalangira b’e Kibulala mu Ssingo okulya obwami. Baawadde ekyokulabirako kya Kazawula Walugembe amyuka Ssaabalangira nga bagamba nti tekibangawo mu Buganda abava e Kibulala okulya ekifo ekyo. Kyokka Ssaabalangira Godfrey Musanje Kikulwe yagambye nti Omulembe Omutebi gugatta Abaganda bonna. Okusosola mu bantu ba Ssaabasajja kyakoma.\nBuli alina obusobozi asobola okuweebwa omukisa okuweereza mu kifo kyonna. Yakkirizza nti waliwo okwemulugunya mu Balangira era baamuwa kkoppi y’ekiwandiiko. N’agamba nti ategese okubasisinkana enkya ku Lwokusatu boogere ku nsonga zino ng’enkola entuufu bw’eri.\n“Buli Mulangira oba Omumbejja alina okwemulugunya akuleeta ewa Ssaabalangira n’akutunulamu bwe kiba kyetaagisa n’alyoka ayongerayo ensonga ewa Kabaka”, bwe yagambye. N’agattako nti Kyamulabi kye yakoze mu Lubiri yakikoze ye ng’omuntu era eyo si ndowooza ya Balangira bonna. Nja kulaba Kyamulabi aweebwe omukisa okulambulula ensonga ze zikolweko.\n” N’agattako nti bakoze enteekateeka Kabaka okusisinkana olulyo Olulangira. Ku ky’okulwawo okubalaba, yagambye nti Kabaka alina obuvunaanyizibwa bungi takola ku nsonga za Balangira zokka kye yava assaawo Ssaabalangira akole ku nsonga ezimu.\nMinisita w’Ebyamawulire e Mmengo, Noah Kiyimba yagambye nti bakyetegereza ensonga ezaatabudde Kyamulabi. Kyokka Obwakabaka bulina enkola eyitibwamu okutuusa ku Kabaka obubaka eteekwa okugobererwa.\nMu Lubiri, Kabaka yasiimye kulamusa ku bantu be nga kyabadde kikyamu Kyamulabi okuleeta ensonga ze ku mukolo ogwo. Okumala ekiseera wabaddewo okwemulugunya mu bantu abalala okuli Abataka abakulu b’Ebika nga bagamba nti Kabaka abakwekebwa nnyo ebintu bingi ne bikolebwa ng’afunye kuwabulwa bakungu b’e Mmengo bokka so nga bo ng’abakulu b’ebika waliwo ensonga ze bateekwa okwenyigiramu oba okuwabula\nAbasawo b'ekinnansi abawaba abalwadde eddagala effu balabuddwa\nGaagano amateeka amakakali ge batadde ku basawo b'ekinnansi


Bukedde Online - Brig. Kasirye Ggwanga yeekandazze mu kakiiko k'ebyettaka\nKabakko ayogedde ebya Sheebah ne Jeff Kiwa ku kabaga ka Sophie...\nAbavubuka babiri basangiddwa mu nnyumba nga...\nOmugagga Ntaganda bamututte mu kkooti lwa...\nBrig. Kasirye Ggwanga\nBRIG. Kasirye Ggwanga yeekandazze n’ava mu kakiiko k’ebyettaka e Mubende gye yabadde ayitiddwa okunnyonnyola ku mivuyo gy’ettaka. Kyokka n’akakiiko kalemeddeko omulamuzi n’amulagira nti ateekwa okudda.\nKasirye mu kwekandagga yamaze kubuuzibwa ku ngeri gye yayambako yinvesita enzaalwa y’e Girimaani okusengula abantu ku ttaka e Mubende nga tebaliyiriddwa. Ebert Byenkya, munnamateeka w’akakiiko kano yagambye nti, Kasirye Ggwanga yabadde ayitiddwa ku Lwokusatu okwanukula ebibuuzo by’akakiiko wabula bwe yamaze okukola sitatimenti ng’abantu abalala bwe bakola, teyabawadde budde kumubuuza bibuuzo bye bateekeddwa kumubuuza ne yeekandagga.\nOno, teyalabise mu lutuula lw’akakiiko omubeera ne bannamawulire lwe yabadde ateekeddwa okulabikamu ne baddamu okumuyita olunaku lw’eggulo ku Lwokuna.\nYatuuse e Mubende mu budde bw’emisana era ku ssaawa nga 8:00 era yalabiddwaako nga yeetala ava muno adda muli era waayise akaseera katono n’abulawo.\n'NABABUULIDDE BYE BAABADDE BEETAAGA'\nGgwanga bwe yatuukiriddwa yagambye nti, yagenze mu kakiiko k’ettaka e Mubende ku Lwokusatu okubabuulira by’amanyi ku mivuyo gye kanoonyerezaako ku byaliwo ng’Abagirimaani basengula abantu be baasanga ku ttaka, wabula n’agaana okubyogerera mu lujjudde era sitetimenti yagikoledde mu kifo eky’enjawulo. “Nze sirina musango mu kakiiko kano wabula babadde baagala mbabuulire ebyaliwo ng’abantu bano basengulwa ku ttaka na ki ki ekiyinza okukolebwa okumalawo emivuyo gino", bwatyo Kasirye Ggwanga bwe yategeezezza ku ssimu.\nYagambye nti “Bwe bambuuzizza ensasula gye baasasulamu abantu nabategeezezza nti kituufu mu kiseera kino nze nali Gavana wa Mubende wabula ekizibu ekyaliwo ku Mubende, Bannayuganda baali bamwerabira nti eriyo ettaka ng’ate ddenne nnyo.” Ggwanga bwe yategeezezza.\nYagasseeko nti, yiika yali egula 150,000/- kubanga yali nsiko era nga teri makubo n’akola ekkubo okuva e Maddu okutuuka e Kassanda ekyayamba ennyo ku nkulaakulana okweyongera.\n“Nkakasa nti abantu mu bitundu bino abali ku ttaka bonna baasasulwa era tewali yalaga kunyigirizibwa kwonna kubanga ze zaali ssente ezigya mu ttaka lyabwe era sakkirizanga kusengula muntu nga tasasuddwa", Ggwanga bwe yategeezezza. Yagambye nti, bwe baalabye ng’ettaka lirinnye, kwe kwagala okuzza emisango mu kakiiko nga bagamba nti tebaasasulwa.\nYayongeddeko nti, abantu be bataasasula be bano abajja ng’ekiro ku ttaka ne bagumba mu bitundu gye baamaze okusasula nga bamaze okutegeera nti waliwo omugagga asasula abantu. “Nasabye bayise ekiragiro baddemu okukuba maapu y’ebyapa by’ettaka ly’e Mubende lyonna bazuule ekituufu kubanga n’ekitongole kya NFA baakozesa omukisa guno okuwamba ettaka eritali lyabwe ne bakuba ebyapa mu busaana ng’ate si bibira", Ggwanga bwe yategeezezza.\nMINISITA MURULI AWUNIIKIRIZZA AKAKIIKO\nOmulamuzi Bamugemerere ne bakamisona abali ku kakiiko k’ettaka bawuniikiridde ku ngeri minisita gye yakwasibwa omulimu gw’okuyamba abantu abaagobwa ku ttaka n’agukola gadibe ngalye. Minisita Muruli Mukasa owa minisitule evunaanyizibwa ku bakozi ba Gavumenti, ye yamazeeko akakiiko k’ettaka ebyewungula ng’alaga engeri abantu gye baasengulwa ku ttaka eriweza yiika 7,680 nga tebasoose kupima bunene bwa bibanja byabwe yadde okuwa omuwendo ku byobugagga bye balinako.\nOno, Pulezidenti Museveni yali yamuwa obuvunaanyizibwa okubeera ssentebe w’akakiiko akaatondebwawo okunoonyereza ku mivuyo, ettemu, okumenya amayumba n’okwonoona ebintu by’abatuuze ku kyalo Bukoba mu ggomboloola y’e Butuntu mu disitulikiti y’e Mubende nga kigambibwa nti byakolebwa ku lw’omugagga Abid Alam owa Alam Group, kyokka ate n’adda ku ludda lwa mugagga abatuuze ne basigala mu bbanga.\nObujulizi obwaleetebwa mu maaso g’omulamuzi Catherine Bamugemereire, abatuuze balumirizza nti, mu kifo ky’okubayamba, Muruli n’abakungu ba Gavumenti badda ku ludda lw’Omuyindi era n’abalagira okukkiriza ssente ezitagya mu bintu byabwe bave ku ttaka. Muruli yazze n’ebiwandiiko ebiraga engeri abantu gye baasasulwamu naye nga tebiraga bunene bw’ettaka bwe baalina n’ebirime bye balinako, kamisona Robert Ssebunya, n’amutabukira n’amubuuza oba nga ddala Munnayuganda era ng'alumirirwa eggwanga lye. Ssebunnya:\nSirowooza nti lipooti gye wakola wagiwa Pulezidenti kubanga singa wakikola yandibadde agikuddiza oddemu omulimu. Omuntu bw’asoma lipooti ayinza okulowooza teyakolebwa Munnayuganda oyinza otya okuliyirira omuntu alina ekitundu kya yiika 450,000/ ate nga kw'alimira? Muruli: (Yasoose kusirikirira) Oweekitiibwa nze nasanga abatuuze abamu baamaze dda okutegeeragana n’Omuyindi ssente ez’okubasasula.\nSsebunnya: Mu kitundu mwalimu Klezia eyazimbibwa mu myaka gya 50 n’essomero ku biwandiiko by’otuwadde nga tewali we kiragibwa nga byasasulwa ate nga Faaza n'Abakatoliki baatutegeeza nti byamenyebwa abantu b’Omuyindi. Muruli: Bwe twalambula ettaka twalabako kkanisa z’abalokole zokka ne tusasula bannanyini zo era tetwasangako ssomero lyonna yadde Klezia.\nRDC W’E MUBENDE AKWATIDDWA Omulamuzi Bamugemereire yalagidde RDC w’e Mubende Florence Beyunga okukwatibwa oluvannyuma lw’okulemererwa okunnyonnyola akakiiko ku mivuyo gy’ettaka lino.Beyunga yabadde alabiseeko mu kakiiko eggulo ku Ssaawa 7:00 ez’emisana kyokka bwe yatandise okutamattama n’okunanaagira nga bamubuuza ebibuuzo abiddamu ngeri ya matankane nga mpale z’abaseveni, Bamugemererire kwe kulagira akwatibwe era ne bamukwatirawo.\nRDC yabadde yeegaana nti tawuliranga ku bantu basibwa n’okutulugunyizibwa olw’ensonga z’ettaka era awo kwe kulagira akwatibwe olw’okulimba akakiiko.\nBRIG. Kasirye Ggwanga yeekandazze n’ava mu kakiiko k’ebyettaka e Mubende gye yabadde ayitiddwa okunnyonnyola ku mivuyo gy’ettaka. Kyokka n’akakiiko kalemeddeko omulamuzi n’amulagira nti ateekwa okudda. Kasirye mu kwekandagga yamaze kubuuzibwa ku ngeri gye yayambako yinvesita enzaalwa y’e Girimaani okusengula abantu ku ttaka e Mubende nga tebaliyiriddwa. Ebert Byenkya, munnamateeka w’akakiiko kano yagambye nti, Kasirye Ggwanga yabadde ayitiddwa ku Lwokusatu okwanukula ebibuuzo by’akakiiko wabula bwe yamaze okukola sitatimenti ng’abantu abalala bwe bakola, teyabawadde budde kumubuuza bibuuzo bye bateekeddwa kumubuuza ne yeekandagga. Ono, teyalabise mu lutuula lw’akakiiko omubeera ne bannamawulire lwe yabadde ateekeddwa okulabikamu ne baddamu okumuyita olunaku lw’eggulo ku Lwokuna. Yatuuse e Mubende mu budde bw’emisana era ku ssaawa nga 8:00 era yalabiddwaako nga yeetala ava muno adda muli era waayise akaseera katono n’abulawo. 'NABABUULIDDE BYE BAABADDE BEETAAGA' Ggwanga bwe yatuukiriddwa yagambye nti, yagenze mu kakiiko k’ettaka e Mubende ku Lwokusatu okubabuulira by’amanyi ku mivuyo gye kanoonyerezaako ku byaliwo ng’Abagirimaani basengula abantu be baasanga ku ttaka, wabula n’agaana okubyogerera mu lujjudde era sitetimenti yagikoledde mu kifo eky’enjawulo. “Nze sirina musango mu kakiiko kano wabula babadde baagala mbabuulire ebyaliwo ng’abantu bano basengulwa ku ttaka na ki ki ekiyinza okukolebwa okumalawo emivuyo gino", bwatyo Kasirye Ggwanga bwe yategeezezza ku ssimu. Yagambye nti “Bwe bambuuzizza ensasula gye baasasulamu abantu nabategeezezza nti kituufu mu kiseera kino nze nali Gavana wa Mubende wabula ekizibu ekyaliwo ku Mubende, Bannayuganda baali bamwerabira nti eriyo ettaka ng’ate ddenne nnyo.” Ggwanga bwe yategeezezza. Yagasseeko nti, yiika yali egula 150,000/- kubanga yali nsiko era nga teri makubo n’akola ekkubo okuva e Maddu okutuuka e Kassanda ekyayamba ennyo ku nkulaakulana okweyongera. “Nkakasa nti abantu mu bitundu bino abali ku ttaka bonna baasasulwa era tewali yalaga kunyigirizibwa kwonna kubanga ze zaali ssente ezigya mu ttaka lyabwe era sakkirizanga kusengula muntu nga tasasuddwa", Ggwanga bwe yategeezezza. Yagambye nti, bwe baalabye ng’ettaka lirinnye, kwe kwagala okuzza emisango mu kakiiko nga bagamba nti tebaasasulwa. Yayongeddeko nti, abantu be bataasasula be bano abajja ng’ekiro ku ttaka ne bagumba mu bitundu gye baamaze okusasula nga bamaze okutegeera nti waliwo omugagga asasula abantu. “Nasabye bayise ekiragiro baddemu okukuba maapu y’ebyapa by’ettaka ly’e Mubende lyonna bazuule ekituufu kubanga n’ekitongole kya NFA baakozesa omukisa guno okuwamba ettaka eritali lyabwe ne bakuba ebyapa mu busaana ng’ate si bibira", Ggwanga bwe yategeezezza. MINISITA MURULI AWUNIIKIRIZZA AKAKIIKO Omulamuzi Bamugemerere ne bakamisona abali ku kakiiko k’ettaka bawuniikiridde ku ngeri minisita gye yakwasibwa omulimu gw’okuyamba abantu abaagobwa ku ttaka n’agukola gadibe ngalye. Minisita Muruli Mukasa owa minisitule evunaanyizibwa ku bakozi ba Gavumenti, ye yamazeeko akakiiko k’ettaka ebyewungula ng’alaga engeri abantu gye baasengulwa ku ttaka eriweza yiika 7,680 nga tebasoose kupima bunene bwa bibanja byabwe yadde okuwa omuwendo ku byobugagga bye balinako. Ono, Pulezidenti Museveni yali yamuwa obuvunaanyizibwa okubeera ssentebe w’akakiiko akaatondebwawo okunoonyereza ku mivuyo, ettemu, okumenya amayumba n’okwonoona ebintu by’abatuuze ku kyalo Bukoba mu ggomboloola y’e Butuntu mu disitulikiti y’e Mubende nga kigambibwa nti byakolebwa ku lw’omugagga Abid Alam owa Alam Group, kyokka ate n’adda ku ludda lwa mugagga abatuuze ne basigala mu bbanga. Obujulizi obwaleetebwa mu maaso g’omulamuzi Catherine Bamugemereire, abatuuze balumirizza nti, mu kifo ky’okubayamba, Muruli n’abakungu ba Gavumenti badda ku ludda lw’Omuyindi era n’abalagira okukkiriza ssente ezitagya mu bintu byabwe bave ku ttaka. Muruli yazze n’ebiwandiiko ebiraga engeri abantu gye baasasulwamu naye nga tebiraga bunene bw’ettaka bwe baalina n’ebirime bye balinako, kamisona Robert Ssebunya, n’amutabukira n’amubuuza oba nga ddala Munnayuganda era ng'alumirirwa eggwanga lye. Ssebunnya: Sirowooza nti lipooti gye wakola wagiwa Pulezidenti kubanga singa wakikola yandibadde agikuddiza oddemu omulimu. Omuntu bw’asoma lipooti ayinza okulowooza teyakolebwa Munnayuganda oyinza otya okuliyirira omuntu alina ekitundu kya yiika 450,000/ ate nga kw'alimira? Muruli: (Yasoose kusirikirira) Oweekitiibwa nze nasanga abatuuze abamu baamaze dda okutegeeragana n’Omuyindi ssente ez’okubasasula. Ssebunnya: Mu kitundu mwalimu Klezia eyazimbibwa mu myaka gya 50 n’essomero ku biwandiiko by’otuwadde nga tewali we kiragibwa nga byasasulwa ate nga Faaza n'Abakatoliki baatutegeeza nti byamenyebwa abantu b’Omuyindi. Muruli: Bwe twalambula ettaka twalabako kkanisa z’abalokole zokka ne tusasula bannanyini zo era tetwasangako ssomero lyonna yadde Klezia. RDC W’E MUBENDE AKWATIDDWA Omulamuzi Bamugemereire yalagidde RDC w’e Mubende Florence Beyunga okukwatibwa oluvannyuma lw’okulemererwa okunnyonnyola akakiiko ku mivuyo gy’ettaka lino.Beyunga yabadde alabiseeko mu kakiiko eggulo ku Ssaawa 7:00 ez’emisana kyokka bwe yatandise okutamattama n’okunanaagira nga bamubuuza ebibuuzo abiddamu ngeri ya matankane nga mpale z’abaseveni, Bamugemererire kwe kulagira akwatibwe era ne bamukwatirawo. RDC yabadde yeegaana nti tawuliranga ku bantu basibwa n’okutulugunyizibwa olw’ensonga z’ettaka era awo kwe kulagira akwatibwe olw’okulimba akakiiko.\nKabakko ayogedde ebya Sheebah ne Jeff Kiwa ku kabaga ka Sophie Love\nKabakko ayogedde ebya Sheebah ne...\nOMUYIMBI Kabakko (akutte akazindaalo) akkakkanyizza emitima gy’abawagizi ba Sheebah Kalungi (mu katono) abangi...\nEngeri Omubaka Peter Sematimba...\nEngeri Omubaka Peter Sematimba gy'ayiseemu ebigezo bya senior 6


Bukedde Online - Cindy eby'engule y'omuyimbi w'omwaka bimuyombya\nCindy eby'engule y'omuyimbi w'omwaka bimuyombya\nPrincess Amirah avudde mu by'okwekubagiza\nNze Bad Black ssinga nnali nkola bya bwere...\nOMUYIMBI Cindallera Sanyu (ku ddyo) amanyiddwa nga Cindy atabuse lwa bategesi ba mpaka z’okuyimba eza Zzina Awards obutamuwa ngule ya muyimbi asinze okuyimba mu mwaka gwa 2019-2020 ne bagiwa Spice Diana.\nAbategesi b'empaka zino balabye embeera ya coronavirus eremeddeko tebasobola kutegeka mukolo ogw'awamu okukwasa abawanguzi engule zaabwe, baasazeewo abawanguzi kubalangirira nga bayita ku mikutu gyabwe egya sosolo midiya.\nKenzo akyalemedde mu Ivory Coast yeeriisizza nkuuli.\nYawangudde engule nnya okwabadde n'ey'omuyimbi w'omwaka. John Blaq yawangudde ey'omuyimbi omusajja asinze okuyimba ate Spice Diana ye yawangudde eky'omuyimbi aliko (Best Contemporary Urban Artist) ssaako abayimbi abalala.\nWadde ne Cindy yawangudde engule bbiri okuli omuyimbi wa Dancehall n'oluyimba lwa Dancehall ono teyamatidde. Yatuuse n'okugamba nti nze abantu kasita bamanyi kyendi era omwaka 2019 gwantambulidde bulungi nnyo n'okulaga nti Cindy ndi muyimbi wa kabi olw'obuwanguzi obwenjawulo bwe natuuseeko.\nYagasseeko nti kino ekyakoleddwa tekimumazeemu maanyi kubanga abantu abatono abatudde mu ofi isi yaabwe ne balonda abawanguzi tebasinga abantu 40,000 abajja mu kivvulu kyange ku Cricket Oval.\nOmu ku mikwano gya Cindy ataayagadde kumwatuukiriza mannya agamba ekyasinze okunyiiza Cindy kwe kuwa Spice Diana engule y'omuyimbi omukyala asinga ate nga ye Cindy engule ebbiri ze yawangudde n'amaanyi ge yalaga ku kivvulu kye ekyaliwo mu March byabadde bimuwa enkizo ku ngule eno.\nGye buvuddeko Cindy abadde mu lutalo ne Sheebah nga buli omu agamba ye muyimbi omukyala asinga okuyimba mu kiseera kino kale obutamuwa ngule eno ate ne bagiwa Spice abawagizi be abamu bagamba kyamumazeemu amaanyi.\nCindy obwedda ayomba ng'eno Spice n'abawagizi be bajaganya ssaako bayimbi banne okuli ne Chameleone (ku kkono) okumuyozaayoza olw'obuwanguzi.


Bukedde Online - Ssenga akuleetedde by'osobola okukola okunyumirwa akaboozi mu bbubumu\nOmuvubuka omulokole yantamya abasajja\nIsimbi alimu kye nneetaaga...!\nOkusookera mu kinaabiro nga bano kisobola okubawonya ebbugumu eryandibakosezza.\n“BANNANGE lino ebbugumu ly’ennaku zino kye linkola.... nnyumirwa nnyo akaboozi k’emisana era bulijjo ntera okudduka ku mulimu ne nzirayo awaka okufuna ku k’amangu naye kati nakitadde, simanyi mukazi ky’alowooza kuba mbadde nakimumanyiiza….” Eyo y’emboozi y’abaami be nnasanze mu ofi isi emu gye nabadde nkyadde nga banyumyamu.\nKino kitegeeza embeera y’ebbugumu eririwo mu kiseera kino tekosa mwami ono yekka eyabadde anyumiza banne wabula n’abantu abalala bangi. Akaboozi oyinza okukageraageranya ku mirimu emirala gyonna gye tukola. Kino kitegeeza nti keetaagamu amaanyi ag’enjawulo.\nGgwe ate omulimu ogukwetaagisa obukodyo obulimu okwesukunda, okukuyuuya n’okuwanika amagulu, oyinza obutasooka kufuna maanyi gamala ng’oketeekerateekera! Awo nno bwe kiba bwekityo kitegeeza nti toyinza kunyumya kaboozi ne katakukamulamu katuuyo.\nOmukugu mu kubudaabuda abantu mu nsonga z’omukwano n’okubangula mu nsonga z’omu kisenge Justine Nantume akunnyonyola engeri gy’osobola okunyumyamu akaboozi mu biseera bino eby’ebbugumu erisusse ne mutafuna buzibu bwa bbugumu kutaataganya ssanyu lyammwe.\nManya nti mu biseera by’ebbugumu munno, mwembi musobola okutuuyana era bwe mutwala akaseera akawera nga mwekeja wayinza okubaawo aggwebwako emirembe nga munne afubutuka entuuyo. Bino bye biyinza okukuyamba okunyumirwa ensiitaano mu biseera by’ebbugumu.\n1 Okusooka okunaabako: Kino kireetera omubiri okukendeeza ku bbugumu ly’obadde nalyo ekitegeeza nti bw’osooka n’onaaba nga temunnaba kwegatta oba togenda kutuuyana mangu kubanga omubiri gubeera gukkakkanye bulungi. Kino mwembi mulina okukikola kubanga ssinga omu tanaaba yajja okuleetera omulala okutuuyana oba omubiri okukambira n’obutawunya bulungi.\nAte ne bwe muba mumaze ensiitaano esooka nga muli baakuddamu kyetaaga okuddamu okunaabako.\n2 Sitayiro: Waliwo sitayiro z’okusinda omukwano ezitangira omubiri gw’omwagalwa wo okubeera ennyo ku gwa munne. Wano kitegeeza nti musaanye okwewala okukola sitayiro eziyitibwa mubiri ku mubiri. Mukozese ku sitayiro nga kabuzi oba ey’omukyala okubeera mu mitambo waggulu kubanga teyetaagisa kumalira mubiri gwo gwonna ku gwa munno. Kino era kitwaliramu n’entambuza y’omuzannyo. Mwewale ebintu by’okukozesa amaanyi ng’abali mu kigwo oba ku mpaka. Bw’okozesa amaanyi ag’ekigero kiyamba okwewala omubiri okubugujja.\n3 Okwenoonya okusinga okwegatta: Olw’okuba ebbugumu lingi, okwenoonya oba okuteekateeka munno kwe kwandisinze okutwala obudde obungi. Bwe mukola kino kijja kubateeka mu mbeera ey’okutuuka amangu ku ntikko kubanga kijja kuba kibeetagisa akaseera katono nga mwegasse.\nAte nno waliwo abakyala abanyumirwa okubaweeweeta, okubanuuna oba okuzannyisa engalo era abamu kino kibatuusa ku ntikko.\n4 Okwewala okukolera akaboozi ku bintu ebireeta ebbugumu. Ekimu ku bintu ebisinga okuleeta amangu ebbugumu gw’emufaliso oba bulangiti. Mu mbeera eno akaboozi k’omu bbugumu kandinyumidde wansi ku kapeti, tayiroozi oba ku sseminti. Bwe buba budde bwa kiro ng’amaka gammwe mwesiga obukuumi bwawo nti tewali ayinza kumala gabagwiikiriza wabweru w’ennyumba nawo wakolera ddala.\nSsinga ennyumba ebeera n’olubalaza olulungi musobola okukolerako akaboozi era ebbugumu teribakosa wadde akatono. Musobola okuteekako ekiwujjo (fan) wabula eno temusaanye kugyetunuzaamu olw’ensonga nti zifuuwa empewooluusi ekosa abantu abamu ne kibatataaganya nga babbinkana.\n5 Ekifo: Waliwo ebifo ebitakuuma bbugumu okugeza mu kinaabiro kuba kitera okubeera ekinnyogovu. Kye musaanye okwegendereza kwe kuseerera ku tayiroozi nga mulina kwambala sapatu oba obugatto.\n6 Okutambulamu ne muvaako awaka ne mugenda mu kifo ekirala nga ku bbiiki ne muwugamu oba mu wooteeri eziri ku mutindo nga mu bisenge mulimu ebyuma ebifuuwa empewo ennyogoga.\n7 Okugogola ekisenga: Mu kiseera ky’ebbugumu nga kino ekisenge kisaana okugogola ne kyeta obutaleeta bbugumu.\nOBULABE BW’OYINZA OKUFUNA Dokita Ismail Nkwanga okuva mu ddwaaliro lya Victory e Nateete annyonnyola obulabe bw’ebbugumu eringi mu kikolwa ky’okwegatta. Agamba nti waliwo endwadde ezikwatira mu kuwanyisiganya entuuyo.\nObulwadde obusinga okubeera obw’obulabe mu mbeera eno era omuntu bwe yandisaanye okwerinda ennyo ye Hepatitis B. Buno bukwatira mu kuwaanyisiganya entuuyo oba omusaayi. Ssinga weegatta n’omuntu alina obulwadde buno mu kiseera ky’ebbugumu eringi wadde mukozesezza obupiira kyongera emikisa gyo okukwatibwa obulwadde obwo nga buyita mu ntuuyo.\nOluwumu oba olusolo; Zino endwadde z’olususu zitera okukwata amangu nga mutuuyanye. Waliwo n’endwadde endala nga “Eczema”, Ebola, Marburg nazo ezikwatira mu ntuuyo, okuggyako ng’omuntu gw’ogenda okwegatta naye mu biseera by’ebbugumu eringi omumanyi nnyo bw’ayimiridde mu by’obulamu, tekyandibadde kirungi kumala geegatta mu mbeera gy’olaba nga mujja kutuuyana nnyo.\nOmusajja atakwata ku bbeere lya munne mu kitanda aba ssekibotte


Bukedde Online - Nakaayi yeebugira mpaka z'e Morocco\nMUNNAYUGANDA omuddusi Halima Nakaayi ali ku ssaala okulaba ng’emisinde gya ‘Diamond League’ gibeerawo mu kibuga Monaco ekya Bufalansa asobole okugezesa emikisa gy’okuwangula ddoola 10000(Ush:40m).\nNakaayi ng'ali mu nsiike ne Nannyondo\nKino kiddiridde ekibiina ekitegesi ky'emisinde gino okufulumya olukalala lw'abagenda okwetabamu nga n'erya Nakaayi kweriri ekimuwadde essanyu okulaba nga mu ba kyampiyoni b'ensi yonna mu muzannyo gw'emisinde naye alowoozeddwaako.\nSsinga embeera y'ekirwadde kya ssenyiga omukambwe ekireetebwa akawuka ka Corona-Virus teyongera kusajjuka, emisinde gino gyakubaawo omwezi ogujja nga August 14, era omuwanguzi waakusitukira mu ddoola 10000.\n"Kino kye kibadde ekimu ku birooto byange okwetabako mu misinde gino egya bakyampiyoni b'ensi yonna mu mitendera egy'enjawulo era nsaba Katonda atereeze embeera y'ekirwadde kya Covid-19, nsobole okuwangula ku ssente zino," Nakaayi bwe yategeezezza.\nUganda yaakukiikirirwa abaddusi babiri okuli Nakaayi mu mitta 800 ne Joshua Cheptegei mu kiromita 5.\nNakaayi akwata kifo kyakusatu mu mbiro eza mita 800 mu nsi yonna, kino yakituukako omwaka oguwedde bwe yaddukira essaawa 1:58:04 mu misinde gy'ensi yonna egya IAAF Athletic world Championship mu kibuga Doha n'asitukira mu muddaali gwa zzaabu.\nAba famire ya Kaweesi tebeesiga Poliisi: Baagala Museveni aleete akakiiko ak'ebweru okubuuliriza ku baamusse\nBambega ababuuliriza ku kufa kwa Kaweesi bakoonaganye


Bannayuganda bajja kwejusa singa basindikiriza Museveni okuvaako - Nadduli - Radio Simba, The Best Luganda Station in the World !\nBannayuganda bajja kwejusa singa basindikiriza Museveni okuvaako – Nadduli\nJuly 9, 2018 Mubiru Ali\nMinisita owaguno naguli Alhajji Abdul Nadduli agamba nti President Yoweri Kaguta Museveni wakuva kubukulembeze nga yesiimidde so ssi lwa pokopoko wab’oludda oluvuganya Gavumenti. Ayongedde nakikaatiriza nti President Museveni asobola okuva ku bukulembeze nga yesaliddewo so ssi kumala kumusindikiriza.\nAyongedde nagamba nti Bannayuganda bajja kwejusa nnyo singa basindikiriza Pulezidenti Museveni okuva ku bukulembeze. Nti era takisuubira nti kinabaawo kuba Bannayuganda tebasobola kukiriza kufiirwa mukulembeze alina vision ate nga kyakulabirako ky’amaanyi nnyo.\nPrevious Post Akirizza okusasaanya akatambi k’obuseegu Next Post Ow’emyaka 20 awangudde obwa ssentebe old wins LC1 poll\nPresident M7 congratulates Queen Elizabeth on 89th birthday\nPresident Yoweri Museveni has congratulated Queen Elizabeth and the people of the United Kingdom upon her 89th birthday noting that the Queen’s 63 years of dignified and visionary leadership, has…\nMuseveni ayagala bannaddiini bamulwanyisizeeko obukenuzi\nPulezidenti Museveni awanjagidde bannaddiini okumukwasizaako mu kulwanyisa obukenuzi obukudde ejjembe mu ggwanga nga tebukkiriza na nkulaakulana kuyitawo. Obubaka buno Pulezidenti yabutisse Nampala w’ababaka mu Palamenti abali ku ludda lwa Gavumenti,…\nEbyokwerinda binywezeddwa e Rukungiri\nOkuddamu okulonda omubaka omukyala akiikirira distirict ye Rukungiri kwa leero wabula eby’okwerinda binywezeddwa era nga abasirikale ba poliisi balabiddwako kunguudo mu bitundu eby’enjawulo. Patrick Onyango, omumyuka w’omwogezi wa poliisi agamba…\nAbantu b’e Nakasongola bali ku buzibu olw'ebbula ly'amazzi naddala abakyala abatamaanyi kugoba maato. Bano basanga… https://t.co/x2iEBsafZn\nOmubaka akiikirira Kawempe South Mubarak Munyagwa eyakalondebwa ku bwa ssentebe bwa COSASE yetaagibwa Kkooti evunaa… https://t.co/fynAttLiEp


Olubereberye 20 | Bayibuli ey'Oku Mukutu Gwaffe Ogwa Intaneeti | New World Translation\nSaala anunulibwa okuva ewa Abimereki (1-18)\n20 Awo Ibulayimu n’ava eyo+ n’agenda mu kitundu ky’e Negebu n’atandika okubeera wakati wa Kadesi+ ne Ssuuli.+ Bwe yali abeera* e Gerali,+ 2 Ibulayimu era yaddamu n’ayogera ku Saala mukazi we nti: “Ono mwannyinaze.”+ Awo Abimereki kabaka wa Gerali n’atumya Saala n’amutwala.+ 3 Oluvannyuma Katonda n’ajjira Abimereki mu kirooto ekiro, n’amugamba nti: “Oli mufu olw’omukazi gw’otutte+ kubanga mufumbo era muka musajja.”+ 4 Kyokka Abimereki yali tannamusemberera.* Bw’atyo n’agamba nti: “Yakuwa, ddala onotta eggwanga eritaliiko musango?* 5 Ibulayimu teyaŋŋamba nti, ‘Ono mwannyinaze’? era n’omukazi naye teyagamba nti, ‘Oyo mwannyinaze’? Kino nnakikola mu mutima omwesimbu era n’engalo ezitaliiko musango.” 6 Awo Katonda ow’amazima n’amugamba mu kirooto nti: “Nange nkimanyi nti ekyo wakikola mu mutima mwesimbu, era nnakuziyiza oleme kwonoona mu maaso gange. Eyo ye nsonga lwaki saakuganya kumukwatako. 7 Kale zzaayo mukazi w’omusajja, kubanga omusajja oyo nnabbi+ era ajja kukwegayiririra+ osigale ng’oli mulamu. Naye bw’otoomuzzeeyo, kimanye nti ojja kufa ggwe, n’abantu bo bonna.” 8 Abimereki n’agolokoka ku makya ennyo n’ayita abaweereza be bonna n’ababuulira ebintu ebyo byonna, ne batya nnyo. 9 Abimereki n’ayita Ibulayimu n’amugamba nti: “Kiki kino ky’otukoze, era kibi ki kye nnakukola olyoke ondeeteko nze n’obwakabaka bwange ekibi ekinene bwe kityo? Ky’onkoze si kituufu.” 10 Abimereki n’ayongera n’agamba Ibulayimu nti: “Wagenderera ki okukola ekintu kino?”+ 11 Ibulayimu n’addamu nti: “Lwa kuba nnalowooza nti, ‘Mu kifo kino tebatya Katonda era bajja kunzita olwa mukazi wange.’+ 12 Ate era ono mwannyinaze ddala, mwana wa kitange naye nga si wa mmange; naye nnamuwasa.+ 13 Kale Katonda bwe yaŋŋamba nve mu nnyumba ya kitange+ ŋŋende nga mbundabunda, ne ŋŋamba Saala nti: ‘Bw’oti bw’oba ondaga okwagala okutajjulukuka: Mu buli kifo gye tunaalaganga onoogambanga nti: “Ono mwannyinaze.”’”+ 14 Awo Abimereki n’atoola endiga, ente, n’abaweereza abakazi n’abasajja, n’abiwa Ibulayimu era n’amuddiza mukazi we Saala. 15 Era Abimereki n’agamba nti: “Ensi yange yiiyo, beera wonna w’oyagala.” 16 Ate era n’agamba Saala nti: “Laba mpadde mwannyoko+ ebitundu bya ffeeza 1,000. Ke kabonero eri bonna abali naawe n’eri buli muntu akalaga nti toliiko musango, era tolina kya kunenyezebwa.” 17 Ibulayimu ne yeegayirira Katonda ow’amazima, era Katonda n’awonya Abimereki ne mukazi we n’abazaana be, ne batandika okuzaala abaana. 18 Kubanga abakazi bonna ab’omu nnyumba ya Abimereki Yakuwa yali abafudde bagumba* olwa Saala muka Ibulayimu.+\n^ Oba, “Bwe yali omugwira.”\n^ Kwe kugamba, yali tanneegatta naye.\n^ Oba, “ettuukirivu.”\n^ Oba, “yali aggalidde ddala enda zonna ez’ab’ennyumba ya Abimereki.”


Bukedde Online - Boolesezza emmere ya Uganda mu Yitale\nBoolesezza emmere ya Uganda mu Yitale\nBasabye etteeka ku buveera\nSsente z’ebibuuzo bya S4 zikwasizza abasomesa...\nABALIMI Bannayuganda abaagenze ku mwoleso gw’ebyobulimi e Italy basabiddwa okuyigiriza abaana n’abavubuka mu Uganda emirimu gy’obulimi n’obulunzi lwe bajja okulwanyisa ebbula ly’emirimu n’emmere mu nsi ebivuddeko enjala mu mawanga mangi.\nBannayuganda nga booleesa mu Yitale.\nAkulira ekitongole kya Slow Food mu nsi yonna nga kye kyatutte Bannayuganda okwolesa emmere eva mu Uganda ku katale k’ensi yonna, Carlo Petrine, yagambye nti, abantu bangi bakuze nga bakola obulimi n’obulunzi naye amagezi n’obukugu bye balina tebabitadde mu baana n’abavubuka, era bangi tebalima ekivuddeko ebbula ly’emirimu n’obwavu.\nYasabye abalimi mu mawanga gonna okujjumbira okulima emmere yaabwe nansangwa n’okulunda endyo z’ebisolo ennansi n’ategeeza nti emmere eno ye yokka etaleetera bantu ndwadde naddala eziva ku mugejjo.\nAkulira Slow Food mu Uganda, Edward Mukiibi yagambye nti, omulimu gw’okwagazisa abaana n’abavubuka ebyokulima n’okulunda Slow Food yagutandikako era yakugutwala mu maaso.


Okugabilira Obuyambi mu by’Omwoyo/Ebyendowooza mu kyisera kya COVID-19\nOkugabilira obuyambi mu by’omwoyo ne by’endowooza eli abantu abalina COVID-19 ewakka (Sinkola ya Amerika)\nAbantu banjji abalwala oba abaffirwako omu kuba memba ba famiire baggala omukulembeze wabwe owe by’omwoyo abawe ku buyambi mu by’omwoyo. Mu kyisera ky’ekilwadde ekya Covid-19, engeri yokka etali yabulabe mu kugaba obuyambi mu by’omwoyo ne mu by’endowooza yakku ssimu, mu biffananyi, oba omukutu gw’ebye mpuliziganya ogwe kyama abantu gwebogelelako ela n’ebanyumya. Abakulembeze mu by’omwoyo bayinza okusaba, okugabana, kubi wandiike n’okubaganya ku ndowooza kubya wandikibwa, ate ela n’okugabana ku bubaka obwe Ssubi.\nBwe kiiba ntii obuyambi mu by’omwoyo bwetagibwa omuntu sekyinomu, ekiwandiiko kino kigabilira ebigobererwa ntii kikolebwa mu ngeri yonna esobooka etali yabulabe.\nKuuma wakili ebanga lya mitta 2 (2 meters) okuva kubalala, nga mwemuli ng’ogaba\nYambala akakokolo okuziyiza okusansanya ekilwadde ekya Covid-19.\nLowooza okusisinkana nga wabweru jyekili ekyangu okukuma abantu nga beyawudde ate ela awali empewo enyinjji ate ela enunjji.\nBwomba nga olina okuyingira awaka nga osubirayo ku muntu omulwadde:\nNabba engalo zo nga tonayiingira ate ela nga omazze okuva ewakka w’omulwadde; kulwe nkyaala ezimala essawa eziwelakko, nabba mungalo buli kyisera\nKutta engalo okumala obusikonda 20 okujamu obuwuka obw’obulabe.\nBwe kiiba ntii amazzi oba sabuni tebiliwo mu kasera ako, osobola okukozesa sanitaiza akakolebwa mu mwenge ate nga ela kalimu ebitundu 60% oby’omwenge. Okukola kiino kijjya kuyamba obutaffuna oba obutasansanya COVID-19 mu kitunddu.\nNga oli wakka, gulawo amadirisa ne nzijji okukiriza empewo okuyita.\nTogulawo madirisa na nzijji bwe kiiba ntii okukola ekyo kyandiba ekyo bulabe ku bulamu bwa banabo oba abantu abala aba famiire (okugeza, obulabe obw’okugwa oba okutandiika okuffuna obubonero bwa asthma).\nTwala edakiika ntono okwogera n’abalala mu njju ku ngeri jye basoboola okukendeza kubulabe obw’okuffuna COVID-19. Gamba ab’omunjju ntii omuntu alina obubonero obutategelekeka mu njju alina:\nOkweyawula ku bane abalala ab’omu famiire, bwekiba kisobooka.\nBwe kiiba nga tekisobose kweyawula kubalala, goberera ebilagiro bya gavumenti ebya COVID-19, nga omwo mwemuli okwambala akakokolo oba okugendda webakumira abalwadde ba COVID-19 abawudwa kubalala mu kitunddu kyo.\nNga okyalidde famiire:\nWa ebigambo ebizamu essubi.\nKilungi nyo obutakwata ku muntu yenna nga mumusabira okuziyiza obulabe bw’okwatibwa n’okusansanya COVID-19.\nBwe kiiba ntii omuntu wa famiire omulwadde alina obuzibu mu kuusa, ekiffuba kimuluma, oba teyetegera, omuntu yenna akube ku namba ya COVID-19 atukirire kiliniki ebali okumpi, oba akubile ambulance.\nNabba mungalo nga tonava mu nyumba y’omulwadde. Nabba mungalo nga tonajjako akakokolo ko ate onaabe mungalo nga omazze okujjako akakokolo ko. Nabba mungalo* okumala bu sekonda makumi 20 na amazzi ne sabuni oba amazzi agalimu olunyunyu olusamusamu (dilute chlorine solution), oba kozesa akasimula mungalo akakoledwa mu mwenge ka kuyambe okuziyiza okuffuna COVID -19 oba oku musansanya mu kitunddu.\nOlukalala lwe bintu okukakasa oba okujja nalwo nga tonakyalira makka\nAkasimula mungalo akakoledwa mu mwenge ate nga kalimu ebitunddu 60% eby’omwenge\nObutambala obukoledwa mu mpapula (Tissues).\nAka saawo oba aka bokiisi akakoledwa okutekebwamu ebinakozesebwa*pdf icon, edagala elikendeza obulumi (Paracetamol), glavu ezambalibwa mungalo ezisulibwayo ngo’maze okuzikozesa, akagoye aka sobola okwozebwa nga kamaze okozesebwa,cardii ey’okubilako, ebita obuwukka, sabuni, akakokolo\nOlukalala lwe bikwata ku COVID -19 olwebyalo n’ebiliwo kati (okugeza olukalala lwe biffo bye batelekamu abasosoledwa kubala olw’okubela ne COVID-19)\nOlukalala lw’obuyambi okuva mu bantu ba bulijjo (okugeza okusaba okuyita ku ssimu, obulango okuyita ku emailo,okusaba okwe kyama okuyita ku mikuttu gyempuliziganya ejjy’ebibinjjya ebisaba)\nOlukalala olw’enkola eziziyiza ezisidwakko esila (laba wansi)\nEnkola eziziyiza ezisidwako esila mu kyisera ky’enkyaala ezza sekinomu\nSigala wakka oba oli mulwadde (okujjyako nga wetaga obuyambi oba okulabirirwa okwa mangu ddala okw’embera y’obulamu oba obujjanjabi)\nYambala akakokolo (akakokolo akatali kab’abasawo oba akagoye akabiika face nga ova ewuwo oba nga tosobola kweyawula kuba memba ba famiire abalala ewakka.\nBiika omumwagwo nga okolola oba enyindo nga onyiza ne akatambala akakolebwa mu mpapula (tissue) oba okozese munda mwa kakokola ko. Sulayo akatambala akakolebwa mu mpapula (tissue) kano mu kasasiro mangu ddala ela onabbe mungalo.\nNabba engalo zo buli kyisera ne sabuni na amazzi okumala sekonda nga 20.\nLongosa ela otekke sanitaiza oba ekita obuwuka ku biffo ebikwatibwako buli kyisera mu makka.\nWewale nga bw’ekisobooka okubela kumpi nabalala mu makka abalwadde oba abalagga ntii balina obubonera\n( kuuma wakili ebangga lya mitta 2 [2 meters] ) eli oyo omulwadde oba akwatiddwa obulwadde yeyawule ku banne nga abera mu ‘’kisenge ekyabalwadde’’ oba ekiffo (wekiba ntii wekili)\nOvunanyizibwa okuyamba okukuma ekituddu kyo eli obulabe nga ogoberera ebikolwa ebyalagirwa ebiziyiza:\nWewale okukwata mu face yo n’engalo ezitanabidwa, okusingila ddala amaaso go, enyindo, oba omumwa\nManya ela gabana bituffu byokka ku COVID-19 ela oyambe mu kuziyiza okusansana okwegambo n’okwekyawa mu kitunddu kyo\nKebela n’abebyobulamu ku bikwata n’ebiragirwa ku bikolwa ebikoleddwa okwewala n’okussa ekomo ku ndabisibwa ya COVID -19 mu kitunddu .


Bukedde Online - Aggrey Memorial: Essomero erimazeewo emyaka 80 lyakumenyebwa nga Gavumenti etunula butunuzi!\nAggrey Memorial: Essomero erimazeewo emyaka 80 lyakumenyebwa nga Gavumenti etunula butunuzi!\n‘Okwekozesa kunnyambye okufuna obudde obusoma’...\nEnguudo ezaakolebwa mu CHOGM binnya byereere...\nAdded 21st November 2012\nMu myezi esatu gyokka, Aggrey Memorial School, essomero ery’obwannannyini eryasooka mu Uganda liyinza okumenyebwa.\nAbayizi abasoba mu 800 ababadde basomeramu bandinoonya awalala, oluvannyuma lw’omuzzukulu w’Omulangira Ssuuna eyawaayo ettaka okwazimbibwa essomero lino okulyeddiza era agezaako okulitunda.\nKALONDOOZI WA BUKEDDE akulaze obufere bwe bukudde ejjembe mu nsonga z’ettaka.\nOMULANGIRA Yusuf Ssuuna yagabira essomero lya Aggrey Memorial School erisangibwa mu zooni ya Busingiri mu ggombolola y'e Makindye yiika 30 eziri ku bbulooka 265 mu mwaka gwa 1932.\nOmulangira yakola ekiwandiiko ekikakasa nti agabye ettaka lino era n’akikwasa Dr. Honesty Kalibbala eyatandika essomero wamu n'Omuzungu Mrs Alta Johns.\nOluvannyuma Kalibbala yeegatibwako abasomesa abaava e Buddo ne bafuula essomero lino ery'amaanyi mu ggwanga kubanga ly’essomero ly'obwannannyini eryasooka mu Uganda saako n'okuyigiriza Olungereza.\nNg’Omulangira Ssuuna amaze okufa, Gavumenti yeddiza essomero lino mu 1992. Muwala we Nnaalinnya Nkinzi bwe yamanya nti Gavumenti tejja kulondoola ttaka lino n'akozesa olukujjukujju n'atundako yiika musanvu!\nAbatuuze kye bagamba\nAbakulu b'essomero nga bakitegedde baatwala Nnaalinnya Nkinzi mu kkooti n'emulagira addize essomero yiika zaayo musanvu wabula olw'obulagajjavu bw'abakulu bano, Nnaalinnya yatuuka okufa mu 2010 ng’essomero taliddizza ttaka lino. Yaliguza abantu basatu okuli Lwanga ne Kirumira.\nEbyo bibadde bikyali bityo, mutabani wa Nnaalinnya, Saava Stephen Kikonyogo n'atunda yiika 23 essomero ze lyali lisigazizza ku ntandikwa y’omwaka guno! Ettaka lino yalisalamu poloti ez’enjawulo n’azitunda wakati w’obukadde 10 ne 15 okusinziira ku bunene bwa poloti.\nYaliguza Sam Kayinzi n’abalala\nSaava agamba nti ku ttaka lino, essomero lyewang’amyako mu bukyamu kubanga jjajjaawe Ssuuna ettaka lino talina gwe yaliwa.\nSaava yeeyambisa omukisa gw’okuba nga essomero teririna kyapa era eno y’emu ku nsonga gye yeekwasa nti singa ettaka lyali lyaweebwa essomero, singa balina ekyapa. Newankubadde ng’abakulira essomero lino balina endagaano ekakasa nti ettaka lino lyabaweebwa.\nAbatuuze abamu bagamba nti Saava yeekobaana n’abamu ku bakulembeze by’ekyalo ne poliisi y’omu kitundu okujingirira ebiwandiiko by’okutwala ettaka lino mu lukujjukujju wabula bino babyegaana.\nAbaaliko abakulu b’essomero lino n’abalitwala kati wamu n’abamu ku bakulembeze b’omu kitundu, baasalawo okutwala ensonga zino mu kkooti wabula Saava agamba nti abakulu bano bamala biseera kubanga ye alina ekyapa ate bbo tebakirina!\nSitegeera bantu kye baagala kubanga tebalina kiwandiiko kyonna kiraga nti ettaka lyabwe. Tutambudde mu ofiisi ez’enjawulo ne balemwa okukakasa obwannannyini bwabwe ku ttaka lino n’olwekyo nze mbamanyi nga bakibanja kubanga tebalina kyapa.\nBEATRICE KARUURU, OMUKULU W’ESSOMERO ALIWO KATI:\nBwe twalaba nga Ssaava atufuukidde ekirala, twekubira enduulu mu kkooti enkulu ekola ku byettaka nga tumulanga okutunda ettaka lyaffe mu bukyamu. Tewali yali aggyeeyo musango nga bwe byogerwa kubanga empapula zonna ezimala okuwangula omusango guno tuzirina.\n‘Ssaava amenya essomero eryamusomesa ku bwereere!’\nOno yakulirako essomero lino okuva 1976-1985 era agamba bwati:\nEssomero lino lye lyasooka okubeera ery'obwannannyini mu Uganda era nga lyatandikibwa Dr. Honesty Kalibbala oluvannyuma lw'abayizi n'abamu ku basomesa baabwe okwediima e Buddo we baali basomera nga bawakanya ekifaananyi kya Kabaka Daudi Chwa 11 okubeera wansi w'ekya Kkwiini wa Bungereza\nAbaali bakulira essomero lino bwe baagaana okukyusa ebifanaanyi bino, abayizi beekalakaasa olwo abakulu ne basalawo okubagoba. Kino kyaleetera abamu ku basomesa abaali emabega w'abayizi omwali ne Dr. Kalibbala okulekulira essomero ne batandika eryabwe.\nMw. Busuulwa Samuel\nNze ebiseera bye nakulembera essomero lino, nalabako ku ndagaano Omulangira Ssuuna ze yakolera essomero ng’aliwa ettaka lino era nze nazimbawo n’ennyumba z'abasomesa.\nEssomero lino lyafuuka ery’amaanyi kubanga lye lyatandikawo okuyigiriza mu Lunguleza. Essomero lyalimu Abaddugavu okuva mu mawanga eg’enjawulo olw'omutindo gwe lyaliko.\nNneewuunya okulaba nga muzukulu w'Omulangira, Ssaava Ssuuna atandika okugamba nti ettaka lino essomero liriko mu bukyamu kyokka nga limaze emyaka mingi era Dr. Kalibbala yalagira bonna abalisigala nga baddukanya essomero lino nti abaana bonna abava mu lunyiriri lw'Omulangira Ssuuna basomerenga bwereere. Mu bano ne Ssaava agobaganya essomero lino we yasomera ku bwereere era n'abaana be bonna!\nWe naviira ku ssomero lino mu 1985 tewaali buzibu bwonna wabula Gavumenti bwe yatandika enkola ya Bonna Basome eya siniya, yatwala essomero lino ne liva mu mikono gy'abantu.\nAbantu omuli Nnaalinnya Nkinzi yamanya nti Gavumenti teyalina kye yali emanyi ku ttaka lino era n'akozesa omukisa guno n'atundako yiika musanvu.\nKkooti y'e Ntebe yamulagira addize essomero yiika zaalyo wabula yatuuka okufa nga tazizzizza era kino nkiteeka ku bunafu bw'abaali bakulembera essomero ekiseera ekyo.\nYiika omusanvu bwe zaagenda, twasigala tugumidde ku yiika 23 ezaali zisigadde wabula nazo mutabani wa Nkinzi ng'ayambibwako abanene abamu ne poliisi asazeewo okuzitunda.\nTwali tukyali awo, ne wajja abasajja abaategeeza essomero nti bapunta ne batandika okukuba ettaka era ne basiba ne sseng’enge nga bakuumibwa abaserikale kyokka nga bambadde ngoye za leeya.\nTwagezaako okwogera ne Ssaava wabula ye yatugamba nti essomero liriwo mu bukyamu era y’alina ekyapa era kati ensonga twazirekera kkooti.\nLwaki Gavt. ekkiriza okumenya essomero ery’ebyafaayo?\nJAMES SSEKYONDWA, YALI MUSOMESA\nEssomero lino lyasooka kubeera lya pulayimare ku nnyanja ya Kabaka gye lyava okudda we liri kati.\nNneewuunya okulaba nga Ssaava agamba nti ettaka lirye era nti alina n'ekyapa.\nEkyapa si kituufu okuggyako nga yakolagana ne Minisitule y'ebyettaka okukikyusa kubanga nze nkimanyi nti ekyapa kya wano kikyali mu mannya g'Omulangira Yusuf Ssuuna.\nWabula bino byonna okubaawo obunafu nsinga kubuteeka ku bakulembeze b'essomero lino obutafaayo kulaba nga bazza ekyapa mu mannya g'essomero ekituusizza essomero okugobwa.\nEndagaano nnazirabako nga Godfrey Lule eyali ssentebe w'olukiiko olukulira essomero lino y’azirina. Nkakasa nti kkooti bw’eneeba ya mazima, ejja kusingisa Ssaava omusango kubanga ebyo byonna ajingirira bijingirire.\nEDITH LUTAAYA, OMU KU BATUUZE\nNakula mmanyi nti ettaka okuli essomero lino lyaweebwayo Omulangira era we nasomera era n'abaana bange we basomedde. Ssaava okweddizi ettaka lino tekyewuunyisa kubanga atunze ettaka lyonna Omulangira Ssuuna lye yaleka ng’awamu atundawo emirundi ebiri.\nNze mbadde nnimira mu ttaka lino era lumu nnali mu nnimiro abapunta ne bangoba nga bagamba nti awo we nnali waali wa Ssentebe w'ekyalo David Muyanja.\nNebuuza bingi kubanga nnali nkimanyi nti ettaka lino lyali lya Aggrey Memorial. Ng’enze okwetegereza nga ssentebe buli lukiiko lw'okulwanirira ettaka lino we lubaawo, ye talabikako ng’agamba nti talina biseera!\nKino kituleetera okulowooza nti osanga kituufu baamuwaako yiika asobole okuteeka emikono ku biwandiiko Saava by’aba ayagadde okukozesa!\nJOHN LWANYAAGA, YALIKO OMUKULU W'ESSOMERO LINO\nWe nabeerera omukulu w'essomero lino, namanyaako bitono ku byafaayo by'essomero kubanga amaanyi nasinga kugateeka ku ngeri abaana gye bayinza okusoma ne bayita bulungi.\nWabula buli omu yali akimanyi nti Omulangira Ssuuna yawaayo ettaka okuzimba essomero lino naye nze ndowooza Ssaava akimanyi bulungi nti kyakaayanira si kikye wabula ayagala byanfuna.\nKU POLIISI Y'E BUNNAMWAYA:\nAkulira poliisi eno Abel Muwonge yagambye;\nAbantu balekere awo okusiba ku poliisi amatu g'embuzi kubanga ffe twogera na buli omu. Bwe balaba twogera ne Ssaava balowooza nti tubeera twekobaanye naye.\nEbintu bino bitandise okuntabula kubanga nalabye Ssaava ng'alina ebiwandiiko ebiraga nti oludda olumuwaabira, lwaggyeeyo omusango mu kkooti ne bagussa ku kitongole ky'ebyettaka nti era tebakyamulinako nsonga yonna.\nNjagala okukakasa abantu nti nze sirina ludda lwonna wabula ndiwo kulaba nga ku njuyi zombi tewabaawo afuna buzibu.\nDAVID MUYANJA, SSENTEBE W'EKYALO\nBwe natuuse ewa Ssentebe ne mubuuza ku nsonga zino namusanze asala njala era n’ang'amba muviire ye talina ky'amanyi ku nsonga zino. “Genda ewa Ssaava y’amanyi ensonga zino,” bwe yagambye.\nNabadde ngezaako okumunnyonnyola obukulu bw'alina mu nsonga zino n’ang’amba, “Bw’okiremerako nja kukusala ejjirita oba okukuteera embwa!”\nDr. J.C Muyingo, Minisita w’ebyenjigiriza ebya waggulu yagambye nti abadde tamanyi nti Aggrey Memorial litundiddwa!\nCapt. Jessica Alupo, Minisita w’Ebyenjigiriza yasabye abakulira Aggrey Memorial n’abaliddukanya okussa okwemulugunya kwabwe mu buwandiike bakumutwalire.\n“Bwe banaakikola nze nja kukolerawo kubanga tetuyinza kufiirwa ssomero nga lino erimazeewo emyaka emingi,” bwe yagambye.


ﺍﻟﻤﺰﺍﻣﻴﺮ 60 NAV - Zabbuli 60 LCB | Biblica América Latina\nﺍﻟﻤﺰﺍﻣﻴﺮ 60 NAV - Zabbuli 60 LCB\n1Otusudde, Ayi Katonda, otumazeemu amaanyi,\n2 Ensi ogiyuuguumizza n’ogyasaayasa;\n3 Obadde mukambwe nnyo eri abantu bo;\n4 Naye abo abakutya obawanikidde ebbendera okuba akabonero akabakuŋŋaanya awamu,\n5 Otulokole era otuyambe n’omukono gwo ogwa ddyo,\n6 Katonda ayogedde ng’asinziira mu kifo kye ekitukuvu, n’agamba nti,\n7 Ensi ya Gireyaadi yange, n’eya Manase nayo yange.\n8 Mowaabu kye kinaabirwamu kyange,\n9 Ani anantuusa ku kibuga ekigumu ekinywevu?\n10 Si ggwe Ayi Katonda, atusudde,\n11 Tudduukirire, nga tulwanyisa abalabe baffe,\n12 Bwe tunaabeeranga ne Katonda, tunaabanga bawanguzi,


Bukedde Online - Rogers Mulindwa alumbye ab'oludda oluvuganya\nAbaagalana basangiddwa mu bbaala nga basinda...\nOwa Boda bamukutte ne biddole by'engoye\nRogers Mulindwa ng'ayogera\nAVUNAANYIZIBWA ku by’amawulire ku kitebe kya NRM Rogers Mulindwa avuluze ab’oludda oluvuganya gavumenti nti ‘’bakazannyikirizi’’ abatawa kibiina kino kuvuganya kwa kaasameeme.\nEra ategeezezza nti kampeyini ya ‘’Tubalemese’’ eyalangiriddwa Col. Kiiza Besigye ne banne terina ky’egenda kukola ku NRM n’agamba nti ab’oludda oluvuganya bajja kumaliriza bakoze ndala ya kwegatta ku NRM ng’okuvuganya kubalemye gye yayise ‘’katubeegatteko’’.\nWabula nampala w’ababaka ba DP mu palamenti Joseph Ssewungu (Kalungu West) alabudde Mulindwa akomye okunafuya ab’oludda oluvuganya ng’agamba nti be baatambuliza aba NRM ku bunkenke mu kiseera we babeeredde mu kukyusa Konsityusoni nga batya n’okutuukirira abantu.\nAbakulu bombi baabadde bakubaganya birowoozo bya byabufuzi ku leediyo ya FM emu mu Kampala. Mulindwa n’ajjgerega abavuganya gavumenti banafu nnyo era bafuuka bakazanyirizi. ‘’Olaba beesibye obuwero obumyufu. Beesibye ebimyu n’ebirala ebitalina kye bigenda kuyamba’’ bwe yalumirizza.\nN’agamba nti NRM ejja kwongera okusokoola ebibiina ebigivuganya ng’ebiggyamu abantu abalimu omulamwa eyongere okusajjalaata.Kyokka ne Ssewungu yagambye nti n’ab’oludda oluvuganya nabo basokoola aba NRM n’agamba nti mu biseera by’okukyusa Konsityusoni abamu (aba NRM) beegasse ku b’ebibiina okukiwakanya.\nKyoka Ssewungu yamugambye nti abasokoolwa mu bibiina ebivuganya ne beegatta ku NRM bonna bafuuka ‘’damegi’’ kuba eryaanyi lye baba nalyo mu ludda oluvuganya ligweerawo ddala.Mulindwa yazzeemu okwegatta ku ba NRM banne okusaba bannaddiini okuggya ebyobufuzi ku bituuti ng’agamba nti ‘’ebyobufuzi mazina ga nkima’’ tekyetaaaga mikira gyazo (enkima) gikoone ku maganduula.


Omugga Katonga gusangibwa mu nsi Uganda. Gusibuka mu bugwanjuba bwa Uganda mu nnyanja Goerge olwo ne gusiyagguka eggendo nga guyita mu disitulikiti omuli Kamwenge, Ibanda, Mubende, Mityana, Kiruhuura, Gomba, Butambala, Mpigi, Ssembabule, Bukomansimbi ne Kalungu okutuukira ddala mu nnyanja Nnalubaale nga guweza mayiro 140 nnambirira. Kigambibwa nti mu biseera eby'edda ennyo nga ennyanja Nnalubaale tennabaawo, omugga guno gwakulukutanga gudda e bugwanjuba mu nnyanja George kyokka olw'enkyukakyuka y'ensi, gyeguva bwe wajjawo ekikko ne gukyuka ne gutandika okukulukuta nga gudda ebuvanjuba okuyiwa mu kinnya obwaguuga ekyafuukamu ennyanja Nnalubaale.\nOmugga guno Katonga guliko emigga emirala emitonotono egigugabirira nga olutobazi nabajjuzi olwo ne gugenda okutuuka mu Nnalubaale nga mugga munene ddala. Katonga gwe gumu ku migga egisinga obunene mu gigabirira ennyanja Nnalubaale. Ku nsibuko yaagwo emu waliyo ekkuumiro ly'ebisolo erya Katonga era nga gukolebwako eby'enkulaakulana bingi gamba ng'obulambuzi, obuvubi, entambula, amazzi n'ebirala bingi.\nOkuva edda n'edda nga omugga guno gumanyiddwa era bajjajjaffe baaguggyako n'enjogera egamba nti "Oli mu kulya Katonga ajjula" nga erabula abantu obutaba bagayaavu naye balabuukirirenga embeera eza buli ngeri obudde bwonna. Kino kyava ku lugero olugamba nti lumu waaliwo abaali bagenze ku mbaga emitala w'omugga guno naye nga we baasomokera omugga guno nga gwakala olw'omusana. Ku mbaga baamalayo ennaku nnyingi, bagenda okudda nga omugga guzzeemu okukulukuta nga n'okubooga gubooze. Awo omu kwe kugamba banne nti obwedda tuli mu kulya (ku mbaga) nga Katonga ajjula!\nBw'oba nga ova e Kampala ku luguudo lw'e Masaka ogusanga nga waakayisa equator n'akabuga k'e Kayabwe. Mugga gulabika nga munene nnyo ate nga gujjuddemu ebitoogo. Omugga guno mukulu nnyo anti gwe gumu ku giyimirizzaawo ennyanja Nnalubaale ko n'okuwanirira eby'obulimi mu kitundu ky'amassekkati ga Uganda kubanga guyambako mu kutonnyesa enkuba n'okugimusa ettaka. Kisaanye nno omugga guno okukuumibwa obutiribiri anti gwe gumu ku bifuula Uganda okuba ekkula.\nBino bigyidwa ku "https://lg.wikipedia.org/w/index.php?title=Katonga&oldid=25905"\nLuno olupapula lwasemba okukyusibwamu ku 10:11, 19 Gwamusanvu 2021.


Bukedde Online - Abtex totya abasajja tubalina - Lukwago\nPOLIISI yagaana Bobi Wine okuddamu okulinnya ku siteegi. Bino byagenda okubaawo ng’abategesi b’ebivvulu, Abbey Musinguzi owa Abtex Productions ne Andrew Mukasa owa Bajjo Events bafeesa olw’okufi irwa omusimbi olwa poliisi okusazaamu ebivvulu bya Kyarenga e Namboole n’e Busaabala.\nKye baakola kwe kuddukira mu kkooti baleme kufi irwa ssente zaabwe. Bwe baabadde mu kkooti wiiki ewedde, beegayiridde Omulamuzi esale mangu omusango gwabwe nga Paasika tennatuuka basobole okutegekayo ebivvulu ebirala bafune ffi izi z’abaana. Baabadde mu kkooti y’omulamuzi Esther Nambayo ewulira emisango gy’engassi ku Twed Towers.\nOmulamuzi bwe yamaze okubawuliriza n’awa olwa April 1, 2020 okuwa ensala ye oba nga Bobi akkirizibwa okuddamu okulinnya ku siteegi okuyimba oba nedda. Lukwago yasabye Abtex obutaggwaamu ssuubi kubanga ku kizigo ensolo kweri.


Ebyava mu bigezo bye ky'omusanvu bifulumye, Abayizi ebitundu 9 baviiriddemu awo! - Watchdog Uganda\n"Olungereza lye ssomo abayizi bano lye baasinze okukola, ne liddirirwa Social Studies ne Science naye okubala kuluno kwakoleddwa bubi, era ekimu ku by'asinze okuyamba abayizi okuyita kwe kuba nti bongedde ku mutindo gwe mpandiika mu masomo gonna." Odongo bwe yagambye.\nOLUVANYUMA lw’Abayizi b’ekibiina eky’omusanvu okutuula ebibuuzo byabwe eby’akamalirizo omwaka oguwedde, kyadaaki ebyava mu bigezo bino bifulumiziddwa abakulira ekitongole kye byenjigiriza mu Ggwanga.\nAkulira ekitongole kye bigezo mu Ggwanga Dan Odongo bwabadde alangirira engeri abayizi gye baakolamu agambye nti, wabaddewo okukola obulungi mu mwaka ogwa 2018, bwogerageranya n’emyaka egiyise, olw’okuba abayizi abawerera ddala 91 ku 100 basoboledde ddala okuba nga bayise era bagenda kufuna amabaluwa gaabwe naye ebitundu omwenda bbo baviiriddemu awo kuluno.\nOdongo anyonyodde nti Abayizi abawerera ddala 77133 bebayitidde mu ddaala elisooka okuva ku 671923 abatuula ebigezo bino, okuva mu bifo ebyatulirwamu ebiwerera ddala13072 okwetoloola eggwanga lyonna.\nAyongeddeko nti abayizi ebitundu 71 baava mu massomero ga Gavumenti wansi we nkola ya UPE, ate ebitundu 27 ne biva mu g’obwananyini, nti era guno gwe gumu ku mwaka abayizi abawala gwe babadde nga basinga abalenzi obungi kubanga babadde 346,963 ate nga abalenzi baabadde 324,960.\nAtegezezza nti naye ekyo tekigaanye bayizi balenzi kuleebya bawala nti kubanga 41,000 bayitidde mu daala erisooka, ate abawala baabadde 35,000.\n“Olungereza lye ssomo abayizi bano lye baasinze okukola, ne liddirirwa Social Studies ne Science naye okubala kuluno kwakoleddwa bubi, era ekimu ku by’asinze okuyamba abayizi okuyita kwe kuba nti bongedde ku mutindo gwe mpandiika mu masomo gonna.” Odongo bwe yagambye.\nBwabadde akwasibwa ebivudde mu bigezo bino Minisita avunanyizibwa ku byenjigiriza mu ggwanga Janet Kataha Museveni agambye nti kuluno tebagenda kugumikiriza basomesa bagayavu, nti kubanga be bavuddeko abayizi okukola obubi.


Eseza 3Eseza 5\nEseza 4 Endagaano Enkadde nʼEndagaano Empya (LCB)\n4 Awo Moluddekaayi bwe yategeera byonna ebyakolebwa, n’ayuza ebyambalo bye n’ayambala ebibukutu ne yeesiiga evvu, n’afuluma n’agenda mu kibuga wakati, n’akaaba n’eddoboozi ddene olw’ennaku ennyingi: 2 naye n’akoma ku wankaaki wa kabaka, kubanga tewali eyakirizibwanga okuyingira mu mulyango gwa Kabaka ng’ayambadde ebibukutu. 3 Mu buli kitundu ekiragiro kya Kabaka n’etteeka lye gye byatuukanga ne waba okukuba ebiwoobe bingi n’okusiiba n’okukaaba amaziga mangi mu Bayudaaya era bangi ku bo ne bambala ebibukutu.[a]\n6 Awo Kasaki n’afuluma n’agenda ebweru mu kifo ekigazi eky’ekibuga ekyayolekera omulyango gwa Kabaka, Moluddekaayi gye yali. 7 Moluddekaayi n’amutegeeza byonna ebyamutuukako, n’omuwendo gw’ensimbi Kamani gwe yali asuubizza okuteeka mu ggwanika lya Kabaka olw’okuzikiriza Abayudaaya. 8 Era n’amuwa n’ebyaggyibwa mu kiwandiiko eky’etteeka eryalaalikibwa mu Susani, okuliraga Eseza n’okulimunnyonnyola ate era n’okukuutira Eseza okugenda amwegayiririre ye n’abantu be eri Kabaka. 9 Amangwago Kasaki n’agenda n’abuulira Eseza ebigambo Moluddekaayi bye yali amutegeezezza. 10 Awo Eseza n’alagira Kasaki okuzzaayo obubaka ewa Moluddekaayi nti, 11 “Abakungu ba kabaka bonna n’abantu bonna ab’omu bitundu byonna eby’obwakabaka bakimanyi nti tewali musajja oba mukyala eyeeyanjula mu maaso ga Kabaka mu luggya olw’omunda ng’atayitiddwa kabaka. Era waliwo n’etteeka nti akolanga bw’atyo attibwenga, wabula nga Kabaka amugololedde omuggo gwe ogwa zaabu, n’aba omulamu. Naye wayiseewo ennaku amakumi asatu kasookedde mpitibwa kugenda wa kabaka.”\n12 Ebigambo ebyo bwe byatuuka ku Moluddekaayi, 13 Moluddekaayi n’amuddamu nti, “Tolowooza nti olw’okuba oli mu lubiri lwa Kabaka, gwe onowonawo wekka mu Bayudaaya bonna. 14 Kubanga ggwe bw’onoosirika mu kiseera kino, okubeerwa n’okulokolebwa kw’Abayudaaya kuliva awalala, naye ggwe n’ennyumba ya Kitaawo mulizikizibwa. Ate ani amanyi obanga wafuulibwa Nnabagereka lwa kiseera kino?”\n15 Awo Eseza n’aweereza obubaka eri Moluddekaayi nti, 16 “Genda okuŋŋaanye Abayudaaya bonna abali mu Susani, musiibe ku lwange, so temulya wadde okunywa ekintu emisana n’ekiro okumala ennaku ssatu. Nze n’abaweereza bange abakyala tunaasiibira wamu nammwe. Ekyo nga kiwedde, ndigenda eri Kabaka, newaakubadde nga tekikkirizibwa mu mateeka. Bwe ndiba ow’okuzikirira, nzikirira.”


Bukedde Online - Abavubuka bajjumbidde okwewandiisa okuyingira obwa LDU\nAbavubuka bajjumbidde okwewandiisa okuyingira obwa LDU\nAbabaka balumurizza UPDF ku kutulugunya ab...\nOKUWANDIIKA abaagala okuyingira Local Defense Unit (LDU) kwabaddemu obukwakkulizo obwalemesezza abamu ne basalawo okujingirira ebiwandiiko ne bakwatibwa.\nAba UPDF nga basunsula mu beewandiisizza okuyingira LDU mu bitundu by’e Kamwokya.\nBrig. James Nambaale, agenda okukulembera okutendeka aba LDU mu nkambi e Kaweweta gye bagenda okutwalibwa okumala emyezi 4 yagambye nti abantu be baabadde bawandiika baabadde babeetaaza okubeera n’ebintu mukaaga ebikulu.\nYagambye nti, baabadde balina okubeera ne densite entuufu, zino zaabadde zaakubaggyibwako zibaddizibwe nga bamaze okutendekebwa.\nBalina okuba abalamu obulungi mu mubiri, mu bwongo n’ebitundu by’omunda, balina okuba nga bali wakati w’emyaka 18 ne 35, balina okubeera abatuuze ku byalo nga bamanyiddwa aba LC.\nBaabadde balina okuba nga baasomako wakati wa P7 ne S4 nga basobola okusoma ebiwandiiko, baabadde tebalina kubaako bbala lyonna libamanyiddwaako kubanga bagenda kuweebwa emmundu badde mu bantu okukuuma ebyalo.\nBaabadde balina okubeera n’ebbaluwa y’ekyalo ng’eriko omukono gwa sentebe, oweebyokwerinda ku kitundu, atwala ebyobukessi mu muluka n’atwala eby’obukessi ku disitulikiti.\nOkuwandiika aba LDU kwatandise eggulo mu Munisipaali za Kampala, Mukono ne Wakiso era abantu bajjumbidde.\nE Nakawa kwabadde ku kisaawe kya KCCA e Lugogo we baawandiikidde abaavudde ku byalo okuli; Nakawa, Mubs, Banda, Itek, Kyambogo, Nabisunsa, Upk ne Upper Estate.\nMu Kampala Central baakung'aanidde ku kisaawe kya poliisi ya Kira Road ab’e Kamwokya I ne II, Kololo I okutuuka ku IV ne Industrial Area gye baabawandiikidde.\nE Lubaga baabadde ku kisaawe ky’e Wankulukuku abaavudde mu miruka okuli Najja I ne II, Kabowa, Mutundwe, Ndeeba, Nateete ne Lubaga gye baakuhhaanidde. Ab’e Kawempe beewandiisirizza ku kisaawe kya Co-operative.\nAbantu okuva mu miruka okuli Muluka I okutuuka ku IV, Wandegeya, Makerere II ne III.\nAte ab’e Makindye beewandiisirizza ku kisaawe ky’ekitebe kya bambega ba poliisi e Kibuli.\nBaavudde mu miruka okuli; Katwe I okutuuka ku III, Kibuye I ne II, Makindye I, II ne Nsambya Central.\nE Mukono baabadde ku kitebe kya Disitulikiti e Mukono. Ab’e Namanve, Nantabulirirwa, Seeta, Kigunga, Sonde, UCU, Namiryango, Gulu Ward, Mukono Town ne Wantoni be baasoose okwewandiisa.\nAb’e Wakiso beewandiisirizza ku ggombolola e Nsangi ne ku poliisi e Bulenga. Baavudde Kyengera, Buddo, Nabbingo, Namagoma, Kitemu, Nsangi, Maya, Bulenga, Bulaga, Buloba, ne Ssentema.\nAbakkiriziddwa okwegatta mu LDU baasoose kukakasibwa nti, tebalina mirimu giyinza kubalemesa kuweereza era abalina emirimu, Brig. Nambaale yabagaanye okwewandiisa oba okuleka emirimu kubanga kye bagendamu kibeetaagisa okubeera obulindaala ebbanga lyonna.\nMaj. Henry Obbo, omwogezi w’eggye ly’oku ttaka yagambye nti, aba LDU bagenda kukolera wansi wa ggye ezzibizi eriri wansi wa UPDF.\nYagambye nti, bagenda kutendekebwa okumala emyezi ena oluvannyuma baddeyo ku byalo byabwe batandike emirimu.\nObbo yagambye nti, buli muntu alina kukuuma kyalo gy’ava n’ategeeza nti bakyawandiika okutuuka nga October 1, 2018.\nCol. Bonny Bamwesiki akulembeddemu okuwandiika abantu ku kisaawe kya KCCA e Lugogo, agambye nti abantu abagenda okuyita mu kakuhhunta tebagenda kulabirira famire zaabwe mu kiseera ky’emyezi ena gye bagenda okumala e Kaweweta.\nMwesigwa atiisizza Micho\nMUTUMBA: Micho yandimufuula nnamuziga ku Liberia


Lwaki weyingiza mu ngaba ye mirimu? akakiiko katabukidde DR. Atwine – Watchdog Uganda\nDr. Michael Bukenya akulira akakiiko ke by'obulamu mu Palimenti ne Dr Diana Atwine omuwandiisi ow'enkalakkalira mu Minisitule ye By'obulamu\nAKAKIIKO ka palimenti akavunanyizibwa ku by’obulamu kavuddeyo ne kanenya omuwandiisi we nkalakkalira mu Minisitule ye by’obulamu Dr. Diana Atwine okweyingiza mu bye ngaba ye mirimu mu Minisitule gyakolera ekivuddeko abakozi abamu okwabulira emirimu gyabwe mu buwaze.\nAkakiiko kano akakulemberwa omubaka Dr. Micheal Bukenya era kakizudde nti Atwine yabadde yateekawo enkola eyiye eyawukana ku kakiiko akagaba emirimu mu Ministry ye by’obulamu ka Health Service Commision, era nga yayagala okusalawo ku bakozi abafuna emirimu egy’ekiseera mu Minisitule, saako n’okweyingiza mu mbeera y’okukuza abakozi mu Minisitule y’ebyobulamu.\nEno ye nsonga lwaki yayitiddwa abeeko byabuuzibwa nga ensonga tezinagenda wala, era ababaka baamutegezezza nti akakiiko akagaba emirimu kokka ke kalina obuyinza okuwandiika saako n’okulabirira abakozi.\n“Kino kimanye nti omenya Ssemateeka okweyingiza mu ngaba ye mirimu, singa wali oyagala etteeka likyusibwe wandibadde otutegeeza ne tuleeta enongosereza mu Palimenti bwoba nga oyagala eby’okuwandiisa abakozi bikyusibwe” Ababaka bwe baategezezza Atwine.\nAbabaka era bamuwadde amagezi okukolera awamu n’akakiiko akagaba emirimu aka Minisitule, sso ssi kutekawo nkola yiye nga omuntu gye baayogeddeko nti eleetawo entalo mu bakozi b’ebyobulamu.\nMu kwanukula Atwine yategezezza akakiiko nti waliwo abakozi 3 abaali bamuwerezeddwa okuterako omukono bakuzibwe nti kyokka yakizuula nti bano baali baanonyerezebwako olw’eneeyisa ekyaamu era nga baalabika nti tebakyalina mutima gukolera Ggwanga mu byabulamu.\nJudith Babirye’s father: I last saw my daughter last year at her wedding, she's very secretive


Bukedde Online - Omukwano gw'omwana ne maama gutandikira mu kuzaala\nMukomye okusuulira abakozi abaana bammwe...\nOmwana mulage omukwano okuva nga waakamuzaala ng'omuyonsa n'okumuwembejja akule nga yeeyagala\nHajarah Mbekkaanya ow'e Kimbugu - Mpigi ng'ali mu ddwaaliro e Mpigi gye yazaalidde omwana we asooka.\nEnkolagana ya maama n'omwana nkulu era etandikira mu kaseera omwana w’azaalibwa, kuba oluzaalibwa agalamizibwa ku lubuto oba ku kifuba kya nnyina.\nHadijah Nandyose, eyeebuuzibwako ku nsonga z'abaana agamba nti, omwana nga yaakazaalibwa abeera mu mbeera ya kuyiga na kuvumbula kubanga buli kintu kiba kipya gy'ali. Akabugumu ka maama, okumusiisiitira oba okumuwembejja ng'amukutte bikulu mu kutandika n'okunyweza omukwano gw'omwana ne maama.\nVincent Bukenya ow'e Kyengera, ng'asitula omwana waabwe, mukyala we Norah Nannono gwe yaakazaala mu ddwaaliro e Mpigi.\nEno y’entandikwa y'omwana okuyiga okwagala n'okwagalibwa kye kitegeeza, kino bwe kigenda mu maaso, omwana awulira bulungi, afuna obwesige nti ali mu mbeera nnungi era afiibwako.\nOkuyonsa omwana kizimba omukwano gwa maama n'omwana. Mu kunoonya ebbeere, omwana afuna okuyambibwako maama, kino kigasa omwana bwe kikolebwa n'omukwano gwabwe gweyongera, amuwembejja era ng'amutunuulidde mu maaso nga n'omwana omutaddeko ebirowoozo enkolagana ebeera eyongera okuzimba.\nOmwana eyaakazaalibwa aba asobola okwawula ebiwooma n'ebitawooma, asobola okuwunyiriza era kino kimuyamba okwawula amabeere ga nnyina ku bamaama abalala, n'okuyiga abantu abamulabirira. Noolwekyo omwana kisaanidde ateekebwe kumpi ne maama nga yaakazaalibwa, maama bw’amukwatako n'amuyonsa, omwana ayiga olusu lwe, gy'akoma okumuwembejja n'okumwagala enkolagana gy’ekoma okweyongera wakati waabwe.


ﻳﺸﻮﻉ 19 NAV - Yoswa 19 LCB | Biblica América Latina\nﻳﺸﻮﻉ 19 NAV - Yoswa 19 LCB\nOmugabo gwa Simyoni\n1N’akalulu akookubiri kaagwa ku Simyoni, kye kika ky’abaana ba Simyoni ng’ennyumba zaabwe bwe zaali n’omugabo gwabwe bwe gwali mu makkati g’omugabo gw’ekika kya Yuda. 2 Kyali kitwaliramu\nBeeruseba, oba Seba, ne Molada, 3 ne Kazalusuwali ne Bala, ne Ezemu, 4 ne Erutoladi ne Besuli, ne Koluma, 5 ne Zikulagi ne Besumalukabosi, ne Kazalususa 6 ne Besulebaosi ne Salukeni ebibuga kkumi na bisatu n’ebyalo byabyo.\n7 Ayini ne Limmoni ne Eseri, ne Asani ebibuga bina n’ebyalo byabyo, 8 n’ebyalo byonna ebyetoolodde ebibuga ebyo okutuuka ku Baalasubeeri, ye Laama ekiri mu bukiikaddyo.\nEbyo bye bitundu abaana ba Simyoni bye baagabana ng’ennyumba zaabwe bwe zaali. 9 Ettaka abaana ba Simyoni lye baagabana lyali wamu n’ery’abaana ba Yuda. Kubanga omugabo gw’abaana ba Yuda gwabasukkirira obunene; abaana ba Simyoni kyebaava bagabana wakati mu bitundu by’omugabo gwabwe.\nEnsi ya Zebbulooni\n10 Akakulu akookusatu ne kagwa ku kika kya Zebbulooni, ng’ennyumba zaabwe bwe zaali.\nEra n’omugabo gwabwe ne gutuukira ddala ku Salidi. 11 Ensalo yaabwe n’eraga ku luuyi olw’ebugwanjuba n’etuuka e Malala, n’etuuka n’e Dabbesesi; ng’egendera ku kagga akali ku buvanjuba bwa Yokuneamu. 12 Okuva ebuvanjuba wa Salidi ne yeeyongerayo enjuba gy’eva ng’egendera ku nsalo y’e Kisulosutaboli, ne Daberasi, ne yeebalama Yafiya. 13 Okuva eyo n’edda ebuvanjuba e Gasukeferi, okudda e Esukazini; ne yeeyongerayo e Limmoni, n’edda ku luuyi oluliko Nea. 14 Ne yeebungulula mu bukiikakkono n’etuuka ku Kannasoni n’ekoma mu Kiwonvu kya Ifutakeri; 15 ne Kattasi, ne Nakalali, ne Simuloni, ne Idala, ne Besirekemu[a], ebibuga kkumi na bibiri, n’ebyalo byabyo.\n16 Ogwo gwe mugabo gw’abaana ba Zebbulooni ng’ennyumba zaabwe bwe zaali, ebibuga ebyo n’ebyalo byabyo.\nOmugabo gwa Isakaali\n17 Akalulu akookuna ne kagwa ku Isakaali, lye zadde lya Isakaali ng’ennyumba zaabwe bwe zaali: 18 Omugabo gwabwe gwalimu\nYezuleeri ne Kesulosi ne Sunemu, 19 ne Kafalaimu ne Sioni ne Anakalasi, 20 ne Labbisi ne Kisioni ne Ebezi, 21 ne Lemesi ne Engannimu ne Enkadda ne Besupazzezi.\n22 Ensalo n’ekwata ku Taboli ne Sakazuma ne Besusemesi n’ekoma ku mugga Yoludaani.\nEbibuga byonna awamu byali kkumi na mukaaga n’ebyalo byabyo.\n23 Ogwo gwe mugabo gw’ekika ky’abaana ba Isakaali ng’ennyumba zaabwe bwe zaali, ebibuga n’ebyalo byabyo.\nOmugabo gwa Aseri\n24 N’akalulu akookutaano ne kagwa ku kika ky’abaana ba Aseri ng’ennyumba zaabwe bwe zaali. 25 Ekitundu kyabwe kyalimu\nKerukasi ne Kali ne Beteni ne Akusafu, 26 ne Alammereki ne Amadi ne Misali ne kituuka ku Kalumeeri ku luuyi olw’ebuvanjuba ne ku Sikolulibunasi, 27 ne kidda ebuvanjuba ne kyeyongerayo ku Besudagoni ne kituuka ku Zebbulooni ne ku kiwonvu Ifutakeri ku luuyi olw’omu bukiikakkono okutuuka ku Besuemeki ne Neyeri ne kikoma ku Kabuli mu bukiikakkono. 28 Ne kyeyongerayo ku Ebuloni ne Lekobu ne Kammoni ne Kana okutuuka ku Sidoni Ekinene. 29 Ensalo n’edda ku Laama n’ekibuga ekiriko ekigo ekya Tuulo ne kyeyongerayo e Kosa n’eryoka ekoma ku nnyanja mu nsi eriraanye Akuzibu, 30 ne Uma ne Afiki ne Lekobu byonna awamu ebibuga amakumi abiri n’ebyalo byabyo.\n31 Ogwo gwe gwali omugabo gw’ekika ky’abaana ba Aseri ng’ennyumba zaabwe bwe zaali, ebibuga n’ebyalo byabyo.\nEnsi ya Nafutaali\n32 Akalulu akoomukaaga ne kagwa ku Nafutaali, be baana ba Nafutaali ng’ennyumba zaabwe bwe zaali.\n33 N’ensalo yaabwe n’eva ku mwera oguli mu Zaanannimu e Kerefu ne Adaminekebu ne Yabuneeri okutuuka ku Lakkumu n’eryoka ekoma ku mugga Yoludaani. 34 N’ewetera ku luuyi olw’ebugwanjuba n’etuuka ku Azunnosutaboli ne yeeyongerayo ku Kukkoki, ne yeeyongerayo e Zebbulooni mu bukiikaddyo, n’ekwata ku Aseri mu bugwanjuba, ne ku Yuda ekiri ku Yoludaani ebuvanjuba.\n35 N’ebibuga ebiriko ebigo byali Ziddimu, ne Zeri, ne Kammasi, ne Lakkasi, ne Kinneresi, 36 ne Adama ne Laama ne Kazoli, 37 ne Kasedi ne Ederei, ne Enkazoli, 38 ne Ironi ne Migudaleri, ne Kolemu ne Besuanasi ne Besusemesi,\nebibuga kkumi na mwenda n’ebyalo byabyo.\n39 Ogwo gwe gwali omugabo gw’ekika ky’abaana ba Nafutaali ng’ennyumba zaabwe bwe zaali, ebibuga n’ebyalo byabyo.\nOmugabo gwa Ddaani\n40 Akalulu akoomusanvu kaagwa ku kika ky’abaana ba Ddaani ng’ennyumba zaabwe bwe zaali. 41 N’ekitundu ky’omugabo gwabwe ne kitwaliramu\nZola ne Esutaoli ne Irusemesi 42 ne Saalabbini ne Ayalooni ne Isula 43 ne Eroni ne Timuna ne Ekuloni 44 ne Eruteke ne Gibbesoni ne Baalasi 45 ne Yekudi ne Beneberaki ne Gasulimmoni 46 ne Meyalakoni ne Lakoni n’ensalo etunuulidde Yafo.\n47 Naye abaana ba Ddaani baalina obuzibu okutwala omugabo gwabwe ne bagenda ne balumba Lesemu ne bakiwangula ne batta abantu baamu n’ekitala ne babeera omwo, ne bakituuma Ddaani ly’erinnya lya jjajjaabwe.\n48 Ogwo gwe mugabo gw’abaana ba Ddaani ng’ennyumba zaabwe bwe zaali.\nOmugabo gwa Yoswa\n49 Nga bamaze okugabana ensi mu bitundu eby’enjawulo abaana ba Isirayiri ne bawa Yoswa mutabani wa Nuuni omugabo mu bo 50 ng’ekiragiro kya Mukama bwe kyali, ne bamuwa ekibuga kye yasaba, Timunasusera mu nsi ey’ensozi eya Efulayimu. Omwo mwe yazimba ekibuga mwe yabeera.\n51 Bino bye bitundu Eriyazaali kabona ne Yoswa omwana wa Nuuni n’abakulu b’ebika bya Isirayiri bye bagabana okuyita mu kalulu e Siiro nga beebuuza ku Mukama mu mulyango gwa Weema ey’Okukuŋŋaanirangamu. Bwe batyo bwe baamaliriza okugabanyaamu ensi.\n19:15 Besirekemu Ekyogerwako wano si kyekimu ne Besirekemu ekya Yuda (1Sa 17:12; Lus 1:1)\nLCB : Yoswa 19


Bukedde Online - Amagye gakutte abatta aba bodaboda e Mukono\nAmagye gakutte abatta aba bodaboda e Mukono\nEngeri Kabaka gye yalonze abaasisinkanye...\nYiga olukomyewo okuva South Africa atuukidde...\nAMAGYE gasanze obuzibu okutaasa abasajja babiri abagambibwa okubeera emabega w’okutta abatuuze n’okubba bodaboda e Mukono n’ebitundu ebiriraanyeewo. Kigambibwa nti waliwo eyatemezza ku b’amagye nga Mike Agasha ne Ronnie Asiimwe bwe beenyigidde mu kutugumbula abantu era ne bagenda okubakwata.\nEmbeera yasajjuse oluvannyuma lw’abazigu okulumba Rogers Matembe omuvuzi wa bodaboda ku siteegi y’e Wantoni, ne Ssemake ow’e Kisoga ku luguudo oluva e Mukono okudda e Katosi ne babafumita ebiso nga Ssemake baamusoosezza mu ddwaaliro ly’e Herona gye yaggyiddwa n’atwalibwa e Mulago ng’embeera ye, eyongedde okwonooneka. Okukwata abantu bano kwakoleddwa mu kiro ekyakeesezza ku Lwokusatu wakati w’essaawa 3:00 ez’ekiro ne 5:00.\nAbaakwatiddwa baatutte amagye gye basula e Ddandira ng’eno gye baasanze bodaboda eteeberezebwa okuba enzibe nnamba UDS 502S, ttivvi, leediyo, jaketi, kompyuta n’ebintu ebirala ebiteeberezebwa okuba ebibbe. Abatuuze olwalabye bodaboda nga bagifulumya ne batabuka era amagye gaasanze akaseera akazibu okubataasa ku bantu abaabadde bataamye obugo nga baagala okubagajambula.\nAbantu obwedda babakasukira amayinja nga baagala okubaggyako abasibe babeekolereko. Omuduumizi wa poliisi mu disitulikiti y’e Mukono, Rogers Sseguya yakulembedde abasibe nga bali n’abapoliisi ne baddaayo mu nnyumba nga banoonya lisiiti kwe baagulira ebintu ebyasangiddwa mu nnyumba kyokka nga temuli wadde emu.\nAba LC b’ekitundu baabaddewo nga bagoberera ekigenda mu maaso. “Tumanyi obulumi bwe mulina ng’abatuuze wabula mbasaba mubeere bakkakkamu muleme tukwalira mateeka mu ngalo. Nsaba tuwe omukisa abaserikale banoonyereze bafune obujulizi obumala n’oluvannyuma abasibe bavunaanibwe,” Sseguya, bwe yakkakkanyizza abatuuze abaabadde tebasalikako musale.\nDisitulikiti y’e Mukono kigambibwa nti erimu obusamize, okuwamba abaana, okukwata abakazi, ettemu, n’obubbi nga kino kye kimu ku kyawaliriza Gavumenti okusindikayo amagye okuyamba ku kukuuma obutebenkevu.\nAbamu ku battiddwa kuliko; John Andrew Otim, Geoffrey Musaazi, ne Julius Twesigye ng’abatemu baasooka kubabbako pikipiki zaabwe. Twesigye yakubibwa akayondo ku mutwe n’afiira e Namiryango mu Divisoni y’e Goma nga Musaazi naye yali muvuzi wa bodaboda ng’akolera ku siteegi y’e Katosi mu ggombolola y’e Ntenjeru gye baamuttira.\nKigambibwa nti ebimu ku bifo ebisinga okuba ebyobulabe mu Mukono kuliko; Ddandira, ng’eno tebakoma ku kuyingirira bantu mu mayumba ekiro wabula waliwo emmotoka eziwerako ezibbiddwa wamu ne bodaboda nga n’eya Kabenge nnamba UDY 420X teyalutonda.\nOmwaka oguwedde, waliwo omwana Shafik Kimera ow’emyaka12, eyawambibwa kyokka omulambo gwe ne guzuulibwa e Mukono g’abaawamba omwana baali basabye bazadde be obukadde bubiri.\nLivingstone Ssebunya yatemako omwana ow’emyaka ebiri omutwe ku mwalo gw’e Zingola mu muluka gw’e Bugombe, mu ggombolola y’e Kkoome e Mukono. Fred Katukaya yakwatibwa aba Flying Squad olw’okutta mukazi we.


JJAJJA w'Obusiraamu, Omulangira Kassim Nakibinge ajjukizza Obuganda okufa ku nnono nga bakola emikolo gy'abaana abawala nga bakyaza babbaabwe mu bakadde.\nNakibinge eyabadde omugenyi omukulu mu maka ga Musa Katongole e Kanyanya nga muwala we, Aisha Nakyanzi akyaza Abdallah Ssengooba ku Ssande, yasiimye abazadde olw'okukolera omukolo gwa muwala waabwe ng'akyaza omusajja mu nnyumba n'avumirira abagikolera mu bidaala.\nKatongole ye yali akulira ekitongole kya UTODA ekyali kivunaanyizibwa ku ntambula ya takisi mu ggwanga ate Abdallah mukwano gwa SK Mbuga oba tumuyite ‘nnamba ttaanowe.'\nOkwanjula kwa kubaawo nga March 28, 2020 ku ffaamu ya Katongole e Kayunga-Bugerere. Bajeti y'okwanjula Abdallah yagimaze dda ng'eriko obukadde 200 era ye ne SK Mbuga ‘bestman' we baasazeewo obutatuuza nkiiko zisonda ssente kubanga bazirina.\nAbdallah yategeezezza nti, okuggyako okubawa amagezi ebya ssente SK Mbuga yabikozeeko n'asukka ne ku ssente ezaateereddwa mu bajeti. Mbuga naye bwe yali awasa Vivian Birungi mu November wa 2016, tebaamusondera.\nAbakungu abalala abaabadde ku kukyala kuno kwabaddeko Omulangira Kalifaani Kakungulu, Supreme Mufti Sheikh Siliman Ndirangwa, Sheikh Nuuhu Muzaata, Hajji Haruna Kalule, Moses Lumala, abasuubuzi omwabadde Ddembe alina ebizimbe bya Dembelyo ku Nasser Road, Meddie Ssebaggala ow'amasannyalaze, Sipapa n'abalala. Kwabaddeko n'abayimbi nga Haruna Mubiru nga ye yafulumizza omugole omusajja ng'ali ne ssenga Razia Nakitende, Naava Grey n'abalala.\nWadde omukolo gwabadde gwa kukyala, gye gwaggweeredde ng'oyinza okuguyita ogw'okwanjula olw'obungi bw'abantu abaakwetabyeko n'ebirabo Ssengooba bye yatwalidde bazadde ba Aisha.\nOlwamalirizza omukolo gw'okukyala ogwabadde munda mu nnyumba, ssenga ne Ssengooba beegasse ku bantu abalala abaabadde batudde mu weema ennene awaabade emikolo emirala\nOmulangira Kassim Nakibing\nEbintu 7 ebivuddeko omuwendo gw'abaana abafa nga bawere okulinnya\nEbintu 8 ebisinga okutta abakyala mu kuzaala


Bukedde Online - Abataka si bamativu olwa kkooti ya Kisekwa okukola akasoobo\nBalaze ebiyinza okuvaako abayizi okukola obubi ebigezo mu byalo...\nEbintu 8 Kkwiini wa Bungereza ow'emyaka 94 ne bba Philip 99 bye...\n'Mweyambise ekisiibo mudde eri Omukama'\nMudde eri Katonda kubanga ly'ekkubo ly'emirembe- Bp. Luwalira...\nKatikkiro Mayiga ayagala ebika bibe ne bbanka\nBannayuganda ababeera ebweru basiimye Kabaka\nMMENGO erina okusalira amangu amagezi eky’ebika okweyunira kkooti enzungu ne birekawo kkooti ya Kisekwa okugonjoola ensonga enkulu ze birina kubanga kirese abazzukulu basobeddwa.\nOmusango gw'ab'Empewo gumaze emyaka mingi mu kkooti ya Kisekwa. EKIF: DICKSON KULUMBA\nWiiki ewedde nga January 9, 2016 abamu ku b’ekika kya Nakinsige okuli ne Katikkiro waabwe abaabadde bakuhhaanidde ku butaka bwabwe e Mirembe baazirise poliisi bwe yabaleetedde ekiwandiiko kya kkooti ekibagaana okubeera mu kifo kino.\nRobert Sempa nga muzzukkulu wa Kyeyune agamba nti, “Enkola eno ey’ensonga z’ebika okuyingizibwa mu kkooti enzungu ne tuva ku nnono omuyitibwa okugonjoola obutakkaanya mu bika, kirina obulabe bunene kye bwolekeza ebika byaffe era nga kyetaaga okusalirwa amagezi mu bwangu.”\nAduumira poliisi y’e Mbalala - Mukono, Rugubwa Kizito ye yasomye ekiragiro kya kkooti y’e Mukono ekyaweebwa omulamuzi Robert Mukanza nga kiyimiriza okutuuzibwa, okusisinkana n’okumanyagana ku butaka e Mirembe nga kkooti erina okusooka okuwuliriza okusaba kw’oludda oluwakanya Ronald Kiwanuka Ssekirime ng’omukulu w’ekika.\nEkika kino kirina amasiga 16 kyokka nga 14 gali mabega wa Ssekirime gwe batwala nga Kyeyune (omukulu w’ekika kino) kyokka amalala okuli Kafuuma kino bakiwakanya.\nSipiika wa Nakinsige, Ishaq Majwala agamba nti, Kkooti ya Kisekwa yawa ensala yaayo ku Kyeyune omutuufu nga ye Ronald Kiwanuka Ssekirime kubanga mu nnono yaffe, Kyeyune ava mu ssiga lya Ssemmanda ng’ate bannaffe baagala obukulu ekitali mu buwangwa bwaffe.”\nMajwala ayongerako nti oluvannyuma lw’okusalawo kuno mu 2014, Kyeyune yagenze mu maaso n’okwetaba mu mirimu gy’olukiiko lw’Abataka abakulu b’ebika mu Buganda era mu November 2015 yasisinkana Kabaka n’agattako nti, “Awo kiki ekitugaana okweyagalira mu nnono yaffe.”\nOmutaka Yusuf Walusimbi Mbirozankya mu kwogera ku nkaayana mu bika n’abazzukulu okweyongera okugenda mu kkooti enzungu agamba nti, “ Ekinaatereeza ebika kwe kutambulira ku nnono nga kitegeeza buli alina obutakkaanya asaanye okugoberera enkola ze tulina ez’ennono, okugenda mu kkooti kiraga nti waliwo obuzibu bwetwolekedde mu maaso eyo.”\nMbirozankya era awa amagezi nti ensonga nga zigenze mu kkooti ya Kisekwa, kisaanye zireme kutwala bbanga ddene olwo abalina obuzibu bafune okulamulwa okulungi era baleme kukemebwa kugenda mu kkooti enzungu ezitalina kinene kye zimanyi ku bika.\nABEKKOBE NABO BATTUNKA MU KKOOTI:\nOmuzzukulu Male Mabirizi yatwala Mmengo mu kkooti enkulu ng’agiranga okulemeza Omutaka Byekwaso ku bukulu bw’ekika ky’Ekkobe ng’ate kkooti ya Kisekwa yasala mu 2001 nti Augustine Kizito Mutumba ye Namwama omutuufu kyokka okuva olwo tatuuzibwanga nga Mmengo ekolagana ne Byekwaso ye gw’ayita, ensowole.\nMabirizi agamba nti, “Kkooti eno yawulira omusango KD/08/98 era abalamuzi mwenda ne bakkaanya nga September 26, 2001 era ne baluhhamya obukulembeze bw’ekika mu nnono ya bajjajjaffe.\nAbataka b’ekika ky’Ekkobe abaalagirwa okutuula baatuula ne bakkaanya nga tebeesazeemu nti Omutaka Augustine Kizito Mutumba ye Namwama owa 40 era kkooti ya Kisekwa n’emukakasa.\nYatuuzibwa mu nnono ya bajjajjaffe era n’atandika emirimu era emirundi mingi n’akolagana ne Kabaka ne bawanyisiganya n’ebiwandiiko. Ekyewuunyisa, oli gwe balangirira nti Nsowole yasigala naye akyakiika e Mmengo kyokka Mengo n’etabaako ky’ekola kumukomako era bwe yafa ne mutabani we n’atandikira oli we yakoma!\nMmengo tugiwandiikidde emyaka 15 egiyise naye balemeddwa okutuukiriza obuvunaanyizibwa bwaabwe, kye twava twagenda mu kkooti enkulu, Katikkiro Mayiga gy’ayita Kkooti enzungu, tufuneyo ebiragiro ebinaabawaliriza okukola omulimu gwabwe.”\nABEMMAMBA ENNANGIRA BAKOZE OMUKOLO:\nAb’emmamba ennangira bakoze omukolo mu maka ga Polof. John Nagenda e Namulanda okulaba bw’etwala mu maaso ekika kyabwe.\nKatikkiro wa Buganda eyawummula, Ying. JB Walusimbi yasinzidde ku mukolo guno n’agamba nti ebika tebikyalambikibwa nga byeyongedde kwetemamu.\nYing. Walusimbi yagambye nti, “Mu kiseera kyange nga ngezaako okulaba nga wabeerawo obumu mu bika n’abantu ba Kabaka okutwalira awamu kyokka omulamwa guno kirabika nga gwerabirwa bannaffe beefunyiridde ku birala.”\nOmutaka Kasirye Kyaddondo alabudde abalwanira obukulembeze mu bika\nOmubaka Francis Zaake akwatiddwa abeebyokwerinda: Bamuggye mu kasenge k'abakungu\nObukulu bw'okufuna pulaani y'enju ng'ozimba\nKCCA etandise okweddiza ebizimbe n'ebibangirizi bya Gavt ebyagulibwa\nBalaze ebiyinza okuvaako ab...\nAKULIRA ebyenjigiriza mu disitulikiti y'e Rwampara, Muky. Kelen Tukamuhirwe ategeezezza nti ng'abayizi beetegeka...\nEbintu 8 Kkwiini wa Bungere...\nKKWIINI Elizabeth yagattibwa n'Omulangira Philip (mu kiseera kino ali ku ndiri mu ddwaaliro) nga November 20, 1947...\n'Mweyambise ekisiibo mudde ...\nBWANNAMUKULU w'ekigo ky'e Kitovu Fr. Anthony Kakumba Mwanje awabudde Abakristu ababadde beesambye Omukama olw'okwetaba...\nMudde eri Katonda kubanga l...\nOMULABIRIZI w'e Namirembe, Wilberforce Kityo Luwalira akuutidde Abakulisitaayo okudda eri Katonda kubanga ly'ekkubo...


Obwa Kamuswaga bwesomye okutema mu Kooki amasaza 3 – Watchdog Uganda\nKamuswaga Apollo Ssansa Kabumbuli wakati n'abakulembeze bo bwa Kamuswaga\nEnsimbi obuwumbi 6 bwe busasanyiziddwa mukuzzaawo Amasiro g’e Kasubi, Owekitiibwa Noah Kiyimba.\nHabitat For Humanity, Buganda Kingdom partner to offer 500 decent homes for vulnerable Ugandans\nTetwagala baana ba Buganda kw’elumaluma, Katikkiro Mayiga agenda kuyingira mu nkayana za Freeman ne Butebi\nABAKULEMBEZE mu bwa Kamuswaga bwa Kooki batandise kawefube agendereddwamu okutema tema mu kitundu ekitwalibwa Obwa Kamuswaga mu Ssaza lye Kooki okusobola okutondawo amasaza 3 agegenda okuba ag’obwaKamuswaga nga beekutudde ku Buganda.\nOkusinziira ku Katikkiro w’obwaKamuswaga Haji Iddi Kiwanuka agamba bagenda kutondawo amassaza omuli Mayango, Ddungu saako ne Bulaga, era nga kino bakikoze oluvanyuma lw’okwebuuza ku Bataka mu Kitundu kino.\n“Tusisinkanye abataka abamanyi obulungi ekitundu kino saako n’obwaKamuswaga ne batutegeeza nti amassaza ago gagenda kutuyamba nnyo okusobola okuyamba abantu baffe saako n’okubakulakulanya.” Kiwanuka bwe yategezezza.\nYanyonyodde nti eSsaza lye Bulaga ligenda kutwala amagombolola okuli Kacheera, Lwamaggwa, Ddwaniro ne Kagamba, ate Ddungu etwale Rakai Town Council, Lwanda, Kifamba ne Byakabanda ne Mayango etwale Kyalurangira, Kiziba ne Kibanda, era nga abaami ba Kamuswaga abagenda okukulembera amaSsaza gano bakulondebwa nga 15 omwezi gw’omusavu ku mukolo gw’okujjukira amatikkira ga Kamuswaga agagenda okubeera mu gombolola ye Lwamaggwa.\nKino kyeraze lwatu nti abakulembeze mu Ssaza lya Buganda erye Kooki baagala kwekutula ku Buganda.\nBino we bijjidde nga mu wiiki 2 emabega ekika kya Babiito ekikulembera essaza lye Kooki kyalangirira nga endagaano gye baalina ne Buganda nga bwetakyalina makulu oluvanyuma lwa Buganda okugaana okutuukiriza bye bakkiriziganya.\nKooki kyali kitundu kya bukulembeze bwa nsikirano okutuusa mu 1886 bwe kyagattibwa kku Buganda.\nMu ndagaano eyawandiikibwa wakati wa Kamuswaga eyaliko ebiseera ebyo Hezekia Ndawula wamu ne Kabaka wa Buganda Daiel Mwanga bakkiriziganya okwegatta ku Buganda nga naye baalina okusigaza ekitiibwa kyabwe ekkyenjawulo obutafananako nga amassaza amalala17\nOmu ku Bataka ba Kooki Samson Kakembo agamba nti kino ssi kipya amassaza gaabwe bagenda kugazukusa buzukusa kubanga gaaliwo nga tebanegatta ku Buganda.\nStanley Ndawula omwogezi w’obwaKamuswaga yagambye nti balina amagombolola 11 nga ago ge bagenda okugatta okusobola okukola amassaza, kyagamba nti kijja kubanguyira okulambula saako n’okukulakulanya abantu baabwe abawangalira e Kooki.\nOmwogezi w’obwaKabaka bwa Buganda Noah Kiyimba yagambye nti tebanaba kufuna kumanyisibwa ku nsonga eno, nategeeza nti Kooki likyali limu ku maSsaza g’obwaKabaka bwa Buganda.\nLet the games begin - Lwakataka declares after acquiring Mangat's N12B\n23rd January 2017 at 11:45\nOver 60% of Uganda’s income to be saved if technology is applied efficiently –CSOs\n12th April 2018 at 10:54